Дагъистаналъул парламенталъ республикаялъул президент парламенталъ вищизе вугин хIукму гьабиялда щивниги гIажаиблъичIин абизе бегьула. Гьениб гьаркьал кьеялде цере жамгIияталда бахIсал ва пресс-конференциял рукIаниги ва гьезда батIи-батIиял пикраби загьир гьарулел рукIаниги живго республикаялъул нухмалъулесул ишал тIуразарулев ГIабдулатIипов Рамазаница абун букIана жиндие бокьилаанин рищиял тIолгохалкъалъулал рукIине, амма гьаб сагIаталда гьелъие рес гьечIин ва парламенталъ хIукму гьабухъе рищиялги тIоритIизе ругин.\nГьесул гьел рагIаби хIалтIи гIуцIизе кколеб куцалъул ишаралъул къабул гьабун батизеги рес буго депутатаз.\nКин бугониги, гьез хIукму гьабуна Россиялъул президентас рихьизаризе ругел кандидатазда гьоркьоса цоясул яги, цо вихьизавуни, гьесул кандидатура тасдикъ гьабизе.\nГьелде тIадеги депутатазе бокьун буго гьел рищиял заман щвезегIанго тIоритIизе. Гьединаб гьаригун улкаялъул нухмалъиялъухъе кагъатги хIадурана гьез хамиз къоялда.\nДагъистаналда щибаб анкьица къватIибе бачIунеб «Черновик» газетаялъ жиндирго сайталда гьабун букIана он-лайн цIех-рех. Гьелда лъураб суал букIана гьадинаб: «ГIагарал гIодоркъоязда Дагъистаналда тIолгохалкъалъул рищиял тIоритIани лъие нужеца гьаракь кьелеб?» абураб. Кьун букIана 10 кандидатасул цIарги.\nГьезул хIасилазде балагьун 61 процент щун букIана МахIачхъалаялъул мэр Амиров Саидие, ГIабдулатIиповасе щун букIана гьаркьазул 21 процент.\nЦо-цо блогераз хъвалелде балагьун, гьел божулел гьечIоан гьел хIасилазда. Гьез рикIкIунеб буго Амировас яги гьесул сверухълъиялъ Амировасе гьаркьал кьезе тIамун ратизе рес бугин жидеца асар гьабулел гIадамалин.\nЭркенлъи Радиоялъ гьебго сулагун гьабураб цIех-рехалда ГIабдулатIиповасе щун букIана гьаркьазул 64-гIан процент, Амировасе абун 3,3 процент.\nГьаб анкьалда Чачанлъиялда кIвар кьун букIана республикаялда контртеррористияб операциялъул низам нахъе бахъаралдаса ункъго сон тIубаялъе. Гьениб гьеб букIана 1999 соналъул сентябралдаса нахъе.\nЩибха ккараб гьелдаса нахъе, дагьлъанищ гьелдаса нахъе республикаялда рагъулал операциял?\nАхираб ункъго соналда жаниб Гакаев ХIусеница нухмалъи гьабулеб изну гьечIого яргъидгIуцIаразул къукъаялъ гьабун букIана кIудияб хъуй бахъинабураб лъабго гьужум: 2010 соналъул августалда Хоси-юрталде, гьебго соналъул октябралда чачаназул парламенталде ва 2011 соналъул августалда Грозныялде.\nРоссиялъул аскаразул цо бутIаялъ Чачанлъи 2009 соналдаго тун букIаниги гьениб бокьараб мухъалда яргъидгIуцIаразул бокьараб къадаралде данде антитеррористияб операция гьабизе хIадурал къуваталги жеги руго.\nПолитикияб ва экономикияб кIваралде дандеккун Чачаналъ контртеррористияб операциялъул режим нахъе бахъиялъул рагъулаб кIвар абизегIан кIудияб букIинчIин абизе бегьула.\nЦо-бугони, Рамзан Къадировас республикаялда билъанхъизабулеб репрессиязул ва тIадецуй гьабиялъул политика эффективияб букIанин лъазабун букIана Москваялда, гьебги машгьурай инсанасул ихтиярал цIунулей Эстемирова Наталья жиндирго рукъалъул кIалтIаса йикъизеги йикъун гьебго къоялъул бакъанида чIван нухлул рагIалде рехун ятаралдаса ункъго моцI гурони инчIеб мехалда.\nКIиабизе бугони, Грозныялъул аэропорталъе кьун букIана халкъаздагьоркьосеб аэропорталъул статус. Гьелъ Къадировасе экономикияб рахъалъ эркенлъи щвана, амма гьебго заманалда гьес федералияб бюджеталдаса дотациял тIалаб гьариги чIезе толеб гьечIо.\nМухIамад-Салам МухIамадовасул цIияб позиция


dgfdfgdfgdfg\tДугIа къабулай лъади\nОставить комментарий - Щиб цIакъ ццин бахъун вуго гурищ, лъица мун гьедигIанго «вахинавурав» МухIамадсултан?,иланги абулаго, саламги кьун аскIовго гIодов чIана сапаралдаса вусарав ХIажи.\nОставить комментарий ЦЦИДАЛАБ МОЦI\nОставить комментарий Цо магIарул росдал школалъул педагогазул тIолабго коллектив, жидер квалификация кутакалда эхеде борхун букIин чIезабураб экзаменги тIадегIанаб даражаялда кьун, гьелдаса рохиялъул асаралъ керен-ракIги цIун, цIикIкIараб гьира-шавкъалда гIагараб росулъе тIадруссун рачIунел рукIана. Музыка, кечI — кинабго букIана. Читать далее\nОставить комментарий Хелекьуриса, мунагьал чураяв, МухIамадтIагьир ГIабдулбасиров лъаларев чи цебесеб гIелалъул магIарулазул ватиларо.\nОставить комментарий МагIарухъе нахъе гIадамал раччун бетIербахъи гьабулел шоперзабаз гIемерисеб хIухьбахъи Сагъи-кьотIа гьабула.\nОпубликовано: 02.10.2014 автор: Патимат Амаева\nОставить комментарий Лъарал рагIалда мина бан лъугIарабго Къебедида ракIалде ккола хъазал хьихьизе. Риидал гIемер хъулухъ гьабизе кколарилан, базаралде анщинахъе росун,\nкIудияб къукъа гIола гьезул. Амма кьин тIаде щвараб мехалъ кваналеб жоялъул xIал кIоларого букIин гуребги, лъарада чIвараб цIородасан, хинлъи бугеб\nва кваназе жо бугеб бакIалде кодор ккун щвезаризе кколаан, цIородасан хъещтIон бажаруларого. Читать далее\nОставить комментарий Ракьа кIкIвиналде цебе цIудуца цин гIемер жоялъул хIисаб гьабулин абула умумуз. Гьединго абула, дармилъе лъугьиналде цин бухчаялъул бицалъи борцеянги. Гьединал бица-кициял лъаларев цо гьалмагъ щун вуго Хасавюрт базаралде чIужуялъе горде босизе. Берцин бихьараб гордил багьа-къадар кисаялда рекъарабги батичIого гьасул хIукму ккун буго гьебго шагьаралда, автослесарлъун хIалтIулев росуцоясухъе ине ва гьесухъа къарзалъе дагьаб гIарац босизе. Читать далее\nОставить комментарий Карейцазе мухьдахъ пер бахъизе хIалтIизе унги рукIун, гьениса тIад русунел цо эбел-яс щола Хасавюрт базаралде. ЦIияб-тIокIаб дармихъги балагьулаго базар къотIунел гьазда данде ккола цо цыганай. -Боря гадает! Боря гадает! абун зирхараб гьаракьалъ ахIделаго,хъатикь попугай-хIинчIги ккун ячIуней. Читать далее\nОставить комментарий ГьоцIалъ росулъ йикIун йиго цо Залихайилан гIадан, гьелъул росги вукIун вуго Рихьуниса вачIун чIарав МухIума абурав чи. Жиндирго росулъ гьесул тIокIцIар -гарцI МухIума абун букIун буго. Мискинабго магIишат букIун буго гьезул. Залихае иццде лъадада хадуб араб бакIалдацин ахиралда гурони лъел цIезе щолеб букIун гьечIо.\nГьедин цо къоялъ, рукIкIарб заманалда, лъел цIун ячIунаго гьелда нухда ватун вуго цо чи. Щиб кинан цIехедал, гьев ватун вуго ххамил базарган, ххамал тIад къараб гIорцIенги тIагIун чара хун. Залихаца гьесда абула жиндир росасда лъалин гьеб киб бугебали , жидехъе вилълъаян. Гьеб батанани бащдаб къайи кьезе къотIи базарганасги гьабула. Читать далее\nОставить комментарий Кибе гъугъарабги Гъуни-магIардеян абухъего «БагIарав векьарухъан» колхозалдаги кинабго къваригIел гьечIебщинаб хIалтIи Манапил бетIералде бачIунаан. Колхоз гIачиязул чIчIверу бокьал рахъизеги гьасде, силосалъул гвандабахъеги гьав, магIарда капурго хвараб жоялъул цIоко-тIехь бахъизеги гьасде…Гьединал ва гьезда релъарал,цойги колхозчагIи рахъунареб хIалтIаби гьабизе кидаго гьав пакъирасде буюрулаан пирсидателасги биргадирасги. Читать далее


КIиго депортация бихьараб халкъ\nЖидер район тIалаб гьабун митингалде рахъарал ГIавухъал, Дагъистан, 2014 сон\n72 сон цебе букIараб чачаназул депортациялъул дандерижи жеги рагIулеб буго Дагъистаналъул мугIруздаги.\n23 февраль ккола депортация гьабурал чачаназе гуребги, аза-азар дагъистаниязеги пашманаб къолъун. 1944 соналда байбихьана зулмуялдалъун гьел Чачаналде депортациялде ритIарал гьезул рукъзабахъе гочинаризе. ХIалалаб гурони ракьалда гIумру гьабизе бокьичIого, дораса лъутун рокъоре рачIунел гIадамазда рохъо лъугьинегIан бухIун батулеб букIун буго жидерго къайи-свери. Гьеб къо бихьана Дагъистаналъул 114 росдал гIадамазда. Гьеб депортациялъул дандерижи жеги рагIулеб буго Дагъистаналъул мугIруздаги.\nДагъистаналдаса 114 росу зулмуялдалъун бахъинабун букIана Гьоркьохъеб Азиялде гочинарурал чачаназул ракьазде.\nГIадамаз кигIан дандечIей гьабуниги, хIакимзабаз толел рукIинчIо гьел доре ритIичIого (магIарухъ хъарцинаб бакIалда захIмат букIунин гьезие яшав гьабизеян багьанабиги ратун).\nХарабаз ракIалде щвезабула Чачаналда чIечIого, дагъистаниял лъутун рачIунел рукIун, хIакимзабаз бухIун батулаанила гьезул мина-карт.\nЦебе Хунзахъ мухъалда гъорлъ букIараб Гъоркьагьарадерихъги ТIасагьарадерихъги гочинабун букIун буго Чачаналде. Гьеб заман гьадин ракIалде щвезабулеб буго Гъоркьагьарадерихъа Къурбанил МухIамадица.\nКъурбанил МухIамад: «ЧIондокьа вукIана ЧIегIерав Маликин абурав милици, гьевги вукIана вачIун ниж гочинаризе. ЦIадаса ХIамзатги (шагIир) вукIана. Гъовги гьелъие витIарав чи вукIун ватилаха. Дун гьитIинав чи вукIана доб мехалда. РакIалда буго годекIаниреги ракIарун, къаси мехалъ ритIана гIадамал. ГIочIлосаги рахъ-рахъалдасаги гIадамалги рукIана рачIун нижее кумекалъе. Буйнакскиялде щвезегIан къайи лъезе хIамул жалги рукIана рачун рачIун. Бузна кIкIалахъан ана ниж. Гьенире щвелалде сордо Инхо базе ккана нижеца. Юргъаналда тIаде гIазу ккун батана нижеда, гIурухъ регараб бакIалда. Гьеб жо кIочонаро дида…\nГьанже щвана Буйнакскиялде, хадур – Хасавюрталде. Гьенисан Чачаналде лъелго ана, 6 км-лъул манзилалда. Цинги щвана чачаназул росулъе. Гьенир минабазда тIад лахIуца щивав чиясе бихьизабураб минаялда тIад номерал хъван ратана. ГIазухъахIаб гачица бохьараб минаялда тIад лахIуца хъван батана кIиабилеб номер. Гьеб бугоан нижер хъизаналъе кьураб мина».\nЧачанал тIадруссун хадур, гьарадерихъелги ана жидерго росулъе нахъруссун. Амма киназего гуро гьединаб рес щвараб. Масала, Гъуниб мухъалъул КIуяда росдада аскIоб букIараб Чарахъ росулъа гIадамал риччачIо магIарухъе. Гьезда абуна нуж Дагъистаналъул лъарагIлъиялда чIезе кколилан.\nЧачан республикаялъул гьанжесеб Ножаюрт мухъалда гIумру гьабулел рукIун руго гьеб росдал чагIи.\nГьабсагIаталда Дагъистаналъул бакIал ралезул Гильдиялъул вице-президент ХIажи ХIажиев доб мехалда лъабабилеб классалда вукIун вуго.\nЭР: «Дол чачанал тIадруссун рачIаралго, дозищ нужеда абураб нахъе аян, хIукуматалъищ?».\nХIажи ХIажиев: «Ниж рукъалъ рукIарав чи цIакъ лъикIав чи вугоан. Лъабабилеб классалда цIалулев чи вукIана дун 1957 соналъ тIадвуссун гочунеб мехалъ. Гьеб рукъалъул бетIергьан вачIана нижехъе гьадинги-гьадинги бугин иш, жив вукIине вугин гьаб минаялъувилан. Эменги гьевги цадахъ гIодорги, чIана, дагьаб дагьаб жоги гьабуна.\nЦIакъ бечедал ракьал руго чачаназул. Гьезул буго кIудияб рохь. Ниж, пионерал, рачунаан гьезул рохьоб бижараб пихъ бакIаризе. Гениги, гIечги, цIибилги, камураб пихъ букIун батиларо гьезул доба.\nЦоги ракIалда буго. Гьес абуна инсуда жив цо бокьове ваккизе бегьилищилан? Гьесул бугелъулха бокь, чан сон нижеца гьесул доба бан батаниги. Гьеб мехалъ вачIана бокьоса къватIиве НикIалайил заманалъ букIараб анцIго гъурущги босун. ГIалихIажи, гьаб дур васасе бугиланги абун. Гьеб мехалъ эбелалъ инсуе питна гьабуна, жиндица дуда абун букIинчIищила бокь биххейилан, биххарабани нилъеда батилаанила гьеб гIарацилан. Инсуца велъулаго абуна дуеялдаса чачанасе насибаб букIун бугин гьебилан.\nРиидал заман букIана ниж нахъе гочунеб мех, къайи тIад лъезе киназухъего кIудияб автомобиль кьуна. Гьезул рохьоса инсуца къотIарал гIурдул рукIана азбаралда сокIкIун. Гьев чачанас абуна инсуда, дуца гьел цадахъ росейин, щайгурелъул жинда лъалин цIияб бакIалда букIунеб хIал. Казахстаналда цIорон холеб бакIалде рехун рукIаралъулин жал. ГIебеде щварал мехалъ гьел гIурдузул кмекалдалъун бана нижеца мина, гуребани киса нижее цIул щвезе букIараб?»\n1957 соналда Чачаналдаса тIадруссунел дагъистаниял магIарухъеги риччачIого, лъарагIлъиялде ритIун руго – гьанжесел Гъизилюрт, Хасавюрт мухъазул ракьал ккола гьел. Гьелъул магIна букIун буго лъарагIлъиялда ругел ракьал цIи гьари. Гьедин гIадамаз байбихьун буго хьуцIал ракъвазаризе, гIуру къарал ракьал рекьизе. Бакъул унти ккун, ракъун гIемер чи хун вуго гьенив. Гьез гIумру гьабулеб букIун буго ракьулъе рухъарал хандакъал гIадал бакIазда жанир. Жидер рукIа-рахъин дагьабниги гIадамазулалда релълъинегIан, жидерго лъимлаги гьез шагьаразде интернатазде ритIулел рукIун руго.\nЧачаналде 114 росу зулмуялдалъун битIун букIаниги, Дагъистаналда гIицIго тумал гурони депортациялда букIараб халкълъун рикIкIунеб гьечIо.\nЧачаназул депортациялъул дандерижи Дагъистаналда\nСталинил депортация ва гьелъул дандерижи\nДепортациялъ дагъистаниязул росабиги чIунтизаруна\nДепортация: дагъистаниял чияр ракьалда...\n"Тамахаб" депортация букIана хвалил нух\nДепортация. Даим унтулеб ругъун\nКъиматаб гьереси ва гьересияб къимат\nМустIапа Жамилев: «Тарих такрарлъулеб буго»\nДагъистан: депортациялъул рагIдукь


ЧIявуссаннан ххирасса ЧIяйннал школа\nАвтор: ilchi · 31.07.2021\nВа школалул авадансса тарихран хас бувну итабавкьусса «Помним,\nлюбим, гордимся» тIисса цIанилусса луттиран вай гьантрай дуллунни\nДР-лул ПаччахIлугърал премия.\nЛуттирал автортурал дартIун дур Ккуллал райондалийсса ЧIяйннал школалул тарихраясса авадансса материал, цачIун бувну бур личIи-личIисса шиннардий ва школалий зий бивкIсса педагогтурал ва дуклай бивкIсса выпускниктурал дакIнийн бичавуртту. Луттиравусса чIяруми материаллу рирщуну дуссия «Илчи» кказитрай.\nШкола хIасул хьуния шихунмай сайки ца аьсрулул мутта лавгун бур. 2012-2013 дуккаврил шинал райондалул ва республикалул педагогтурал лахъа-хъунну кIицI ларгуссия ЧIяйннал школалун 100 шин шаврил юбилей.\nКIицI лаган ччай ура луттираву автортурал хъунмасса хIарачат бувшиву школалул хьун дурсса ккаккияртту аьч дан. Макьаларттал автортуран, цанмагу бувчIлай бур ва сборникравун цинявппа педагогтураясса информация къабагьну бушиву. Мунингу духьунссар цинна хасъсса сававртту, архиврава аьркинсса информация ласун бюхълай бакъашиву, ягу багьайсса куццуй яхьуну бакъашиву педагогтураясса ва выпускниктураясса информацияртту бусса приказру ва совещаниярттал протоколлу.\nЛуттираву хъунмурчIин дур личIи-личIисса шиннардий ва школалий дуклай бивкIсса выпускниктурал цалва учительтурая чирчусса дакIнийн бичавуртту. Агьамсса кIану бугьлай бур шиву бугьара хьуминнал чирчусса дакIнийн бичавуртталгу.\nШколалул биографиялул, махъ бакъа буслай бур билаятрал тарихрая.\nЦукун захIматсса чIунну диркIнугу, цала пишалийн дакI тIайласса, оьрчIан кIулшивуртту дулун яру ливчусса, хIакьсса педагогтурал хIарчатрайн бувну дурхIуссар школалул тай захIматсса чIунну.\nЧIяйннал школалул тарих сакин буллай захIмат бивхьусса учительтурал даврин багьа бакъассар.\nАвтортурал макьалартту ккалаккийни исват хъанай бур, чIярусса шиннардил мутталий ва школалул кIулшивуртту дулаврил аралуву цикссагу хьхьичIуннайшивуртту хьун дуршиву.\nЛаргунни 100-нния лирчусса шинну. Та чIумалсса школалул ва цIанасса школарттал цукунсса тапаватшивуртту дуссарив жунмагу чIалай бур. Бургияра, цукунсса технологияртту, оборудованияртту ишла дуллай бур цIанасса школарттай зузисса учительтурал. ЧIяйннал школалул хьун дурсса ккаккияртту хIатта ца аьсрулул мутталувунгума лаглай дакъар.\nХIасил, автортураща бювхъунни ЧIяйннал шяраваллил культуралул ва кIулшивуртту дулаврил тарих хIасул хьусса куц ахттар бан. Ва ххуллий автортурал бивхьусса захIмат, школалул гьану бизаврил бакI щаращуй бивкIсса педагогтурал чулухунмайсса хIурмат-кьиматри.\nХъунмасса барчаллагь учин ччай ура укун ххаллилсса лу итабакьавриха зий бивкIминнахь – проектрал каялувчи Шалласу Шалласуевлухь, ванащал архIал зий ивкIсса автор МахIаммад Оьмаровлухь.\nХъинну тамаша бан бучIисса бур ЧIяйннал шяраваллил тарихрая, жяматрая ва шяраваллил оьрмулия чивчумур. Шалласу Шалласуевлул цала шяраваллил тарихрая, жяматрал лайкь дурсса ккаккиярттая чирчусса макьала дурккуну махъ, хIайран хьуну ливчIра ванан цала тарих куртIну кIулну бушиврия.\nЧIяйннал шяраваллил тарих хIасул шаврия чирчусса ххаллилсса макьала дур философиялул элмурдал доктор, профессор МахIаммад Кьурбиевлул. Ванал балжину буслай ур ЧIяйннал шяраваллил тарих ссая байбивхьуссарив. Шиккува кIицI лаган, МахIаммад Кьурбиевлул мяйра шин дурссар ЧIяйннал школалий завучну ва оьрус мазрал ва литературалул дарсру дихьлай.\nЧIяйннал школалул 23-мур выпускрал выпускник МахIаммад Оьмаров цала макьалалуву гьарта-гьарзану буслай ур школалул тарихрая. Ва мукунма буслай ур, школалийсса кIулшивуртту дулаврил даврия ва школалул оьрмулуву хIасул хьуну диркIсса аьдат-эбадатирттая. Асар хьунну буслай ур школалул каялувчитурая, учительтурая ва медалистътурая.\nМу бакъассагу, ва лу итабакьаврийну щаллу хьуну бур тамансса масъалартту: школалия дартIусса материаллал хъирив лаяву, лавгмур ва бучIантIимур цачIу бишаву, ккаккан бан агьамсса мяъна душиву школалий хIасул хьусса аьдатирттал ва элмийсса кьимат бищаву ЧIяйннал шяраваллил тарих хIасул шаврин.\nБур луттирду, аьдада чIун гьан даву мурадрай буккайсса, бур тамаша бизаврил цIаний буккайссагу. Ттул пикрилий, ва укун буккайсса луттирдавун къабагьай.\nАвтортурал цала макьаларттаву сукку буллай бур кулпатрал , школалул, дуклаки оьрчIал хасиятирттацIун бавхIусса масъалартту. Цинявппа статьярду чивчуну бур дакIнийхтуну, бигьану бувчIинсса пасихIсса мазрай. Луттирал цалчинмур хха буккайхтува на ясир унна. Ва луттирал ляличIишиву дур шиву личIи-личIисса автортурал макьалартту цачIун давривугу.\nАьмну, луттирал жям дуллай, кIицI лаган ччива ва луттирал тираж ххишала дан аьркиншиву. Цанчирчан шиву бур 1912 шиная шинмай хIакьинусса кьининин бияннинсса билаятрал тарих, шяравалил тарих, кIулшивуртту дулаврил идаралул тарих. Луттираву дур хIурмат-кьитмат лайкь бувсса, бусравсса чIявусса инсантурал цIарду.\n30-хъайсса шиннардил мутталий МахIачкъала шагьрулул 22-мур лицейрал каялувшиву дуллалиссаксса хIаллай ттун тачIав бавну бакъар ЧIяйннал школалул кунна шадлугърал даражалий юбилей кIицI лавгусса цамур школа.\nЛуттираву дур чIярусса тарихрал лахIзарду чIалачIи буллалисса суратру ва иллюстрацияртту.\nПахрулий кIицI лаган ччай ура Бадави Рамазановлул цIанийсса ЧIяйннал школа кIулшивуртту дулаврил ва дуклаки оьрчIру тарбия баврил ххуллий хьун дурсса ккаккиярттахлу 2002 шинал лайкь хьушиву Дагъусттан Республикалул ХIурматрал грамоталун.\nБуниялагу, ва лу бувккуния махъ ливчIунни хъамакъабитансса, тIааьнсса асарду. Ва бур канища букъакьайсса, ккалайнма бикIайсса лу.\nМахIаммадхIажи Маккуев – АьФ-лул кIулшивуртту\nДР-лул лайкь хьусса учитель\nМурад Кажлаев получил поздравление от Сергея Меликова по случаю столетия ДАССР\nИна ияв зунттал нарт\nСледующая публикация Аькьлугу, хIазгу\nПредыдущая публикация Бюхттулсса кьимат


Вакцина буллан бивкIунни\nВакцинация / Ккуллал райондалия\nАвтор: ХIажимурад ХIусайнов · 25.02.2021\nМедсестрахъул: Илдарова Таибат ва Мутаева Асият\nФевраль зурул 12-нний Ккуллал райондалул азарханалий буллан бивкIунни коронавирусраща буруччинсса вакцина. Шийн лавсун бувкIун бия вакцина ябувайсса холодильникругу. Уттигъанну на хьунаавкьура азарханалул хъунама хIакиннал хъиривма Буржунов Рашидлущал. Ванал бувсуна ва вакцина буллантIишиву инсантурай цала хушрай. Гьай-гьай, ва вакцина баннин медициналул ххал бигьавурттугу чара бакъа дуллалиссар. Яла на кIул хьура вакцина буллалисса медсестрахъащал. Вайннал ттун ккаккан бувуна вакцина байсса личIисса къатта. Вай цалла даву хъинну кIулсса, лахъсса категориялул медсестрахъул бур. КIицI дуванна цIарду: Илдарова Таибат, Мутаева Асият. Вайннал бувсуна ттухь уттинин (февраль зурул 16-ннийнин) 8 инсаннай бувшиву вакцина.\nЗаписаться через Интернет на прививку от Covid-19 дагестанцам стало проще\nНаркотикирттайн къаршисса форум\nСледующая публикация «СаллатIнал дяъви язи къабугьайссар»\nПредыдущая публикация Школалун цIусса «Газель» буллунни


Россиялъул полициялъул бутIабазда гIадамал хола\n2015 сон байбихьаралдаса Россиялъул полициялъул бутIабазда ва заманалъулаб цIех-рехалъул туснахъазда 125 чи гIумруялдаса ватIалъана, ян лъазабуна «Медиазона» абулеб инсанасул ихтиярал цIуниялъул сайталъ.\nАслияб къагIидаялъ полициялъулаз гьадинал хIужаби ккеялъе гIиллалъун лъазабулеб буго рекIел унти ва хIал-хIукму ракIалдаго гьечIого квешлъун букIин. Ялъуни ккурал гIадамаз жалго жидецаго чIван ругин, абула гьез. Амма инсанасул ихтиярал цIунулел гьелда божуларо.\nЩайин абуни гьезда кIвана ратизе полициялъулаз туснахъалде тIамурав кIиго чи чIваялъе далилал. Гьеб хIалтIи жидеца халат бахъигне буго, ян лъазабуна «ГIурусазул эбола» абулеб проекталъул автор Мария Березиница.


Ковидалъул пандемия тIибитIараб заманалда «БагIараб зонаялда» хIалтIулаго анцI-анцI унтарасда аскIой яхъун чIарай, гьезие бажарараб кумек гьабурай гIадан ккола «Рахунел унтабазул, профилактикаялъул ва СПИДгун къеркьеялъул республикаялъул централъул» 3-абилеб ва 4-абилеб госпиталазул начальник Разият МухIамадова. Гьелъул бахIарчияб хIалтIуе къиматги кьун, ДРялъул сахлъи цIуниялъул министрас гьелъие кьуна Баркалаялъулаб грамотаги.\nРазият ккола Хунзахъ районалъул ГIободаса хирург Асадулагьил ва Гумбет районалъул МелъелтIаса ГIазрал яс. Разиятица бицана тохтурасул махщел тIаса бищиялъе гIилла кканин инсуда берцин йихьи, ай гьев рази гьавизе бокьи. Гьесие цIакъ бокьун букIанила жий тохтурлъунги яхъун, гIадамазе пайдаяй гIадан лъугьине.\nТIокIлъиялда школа лъугIарай Разият, Дагъистаналъул медицинаялъул академиялде цIализе лъугьана. Студентлъиялъулал соназда гьей жигаралда гIахьаллъулаан фармакологиялъул ва анатомиялъулгун физиологиялъул кружоказда, гIелмиял докладалгун цее яхъунаан конференциязда.\nЦIали лъугIун хадуб Разият 20 соналъ терапевтлъун хIалтIана МахIачхъалаялъул тIоцебесеб больницаялда.\n2017 соналда гьей хIалтIизе ахIана Республикаялъул рахунел унтабазул централде. Гьелъул лъайги, махщелги, хIалтIи гIуцIизе бугеб гьунарги бихьун, заман балелдего МухIамадова тIамуна госпиталазул начальниклъун. Гьелъул хIакъалъулъ хабар ккедал, цадахъ хIалтIулез абуна: «Разият йиго гурхIел-рахIму цIикIкIарай тохтур, лъикIлъиги, гIаданлъиги, берцинаб гIамалхасиятги кьун Аллагьас кIодо гьаюрай гIадан», - ан.\nГоспиталалда бугеб къимат кьеялъул ва суалал цере лъеялъул тIехьалда руго сах гьарураз Разиятил хIакъалъулъ хъварал гьадинал рагIаби. Масала, ГIалиева Умаца хъвалеб буго: «Ковидалъ тамах гьаюрай дица, гIумруялъулгун къо-лъикI гьабун букIана. Сах гьаюн унаго, хвалил квачIикьа дун яхъарай Разиятил кверазда дица, бетIер къулун, баана. РакI-ракIалъ баркала кьуна гьелъул тIолабго коллективалъе. Нужер щивасул цIарал дида хвезегIан кIоченаро», - ян.\nТарумовкаялдаса СагIидова Мадинаца хъвалеб буго: «Ковидалъ захIматго унтарай дун, госпиталалда гьабураб тIадчIараб хъулухъалдаса хадуй хвалдаса йорчIана. Дида хвезегIан кIоченаро Разиятил кверазул тамахлъи, гьимиялъул берцинлъи, тохтурасулаб лъаялъул ва махщалил камиллъи», - ян.\nЛъикIал чагIазе Аллагьас талихI кьолин абула. Разиятил буго унгоунголъунги талихIаб хъизан. Гьелъ жинцагоги абула: «ЛъикIав росги, малъараб гьабулел лъималги кьун, Аллагьас кIодо гьаюрай гIадан ккола дун», - ан.\nГьелъул рос Шамил ккола налогазул инспекциялъул инспектор, яс ПатIимат - экономист, вас Марат - экономист-программист.\nПандемиялъул заманалда букIараб ахIвал-хIалалъул ва дандчIварал захIмалъабазул хIакъалъулъ бицун, Р. МухIамадовалъулгун нижеца гарачIвариги гьабуна.\n- Разият, кинаб къимат дуца кьолеб бищунго захIматал къоязда госпиталазда букIараб ахIвал-\n- Бищунго захIматал рукIана пандемия байбихьарал тIоцересел къоял. Гьеб мехалъ дун хIалтIулей йикIана ковидалъ унтарал сах гьаризе медицинаялъул хIалтIухъаби ругьун гьариялда тIад, 17 августалдаса нахъе байбихьана «БагIараб зонаялда» хIалтIизеги.\nЛъугьун букIараб ахIвал-хIалалъе цо рагIудалъун къимат кколеб бугони, «лъангутIи, баян гьечIолъи» абун абизе бегьила. Лъалеб букIинчIо унти кин унебали, цебетIолебали ва хисулебали, гьединго кин гьебгун къеркьезе кколебали.\n- Гьеб заманалда кинаб букIараб дур хIалтIул къоялъул низам?\n- ЗахIматал рукIана гIемерал унтарал рачIунеб къо, бигьаяб - сахлъун гьел унеб къо. Жеги захIматал рукIана занкIун цIурал госпиталазда бакI гьечIин абун, унтарал къабул гьаризе рес гьечIел къоял. Пандемия байбихьараб лъабго моцIида жаниб ниж, гIумру гьабун, госпиталалдаго рукIана.\n- Пандемиялъул заманалда госпиталазда чан тохтур ва медсестра хIалтIулел рукIарал?\n- «БагIараб зонаялда» тохтурзабазул ва медсестрабазул хIалтIуца ниж хIайранлъизарун рукIана.\n- Ковидалдаса цо-цо унтарал цIакъго хIинкъулел рукIана…\n- Социалиял гьиназдасан тIибитIизабун букIана ковидалъ гIемерал чагIи холел ругин абураб хабар. Гьединлъидал унтаралги цIакъ хIинкъун рукIана. Ковидалъул гIаламатал рукIин лъайдал, цо-цо чагIи цIакъго хIинкъун лъугьунаан. Гьединаб мехалда унтиги жеги захIмалъулаан.\n- Жакъа Дагъистаналда ковидалъул рахъалъ кинаб хIал бугеб?\n- Унти багъарун заман иналде, тохтурзаби ругьунлъана ковидалъ унтарал сах гьаризе. Сахлъи цIуниялъул министерствоялъ гIураб къагIидаялда чIезаруна ИВЛаппаратал ва дараби. Гьеб киналъулго хIасилалда унтулезул къадар дагьлъана. РИБЦалъул нухмалъулей РавхIаният Мирзаевалъухъа букIинеселъе цебеккунго къимат кьезе бажариялъул хIасилалда, «ковидалда дандечIеялъе» нижер лъикIаб хIадурлъи букIана, гьелъул лъикIаб хIасилги ккана. Къокъго абуни, тохтурзабазда кIвана республикаялда ковид унти къезабизе.\n- Разият, гара-чIвариялъул ахиралда магIарулазда щиб абилеб ва кинаб малъа-хъвай гьабилеб?\n- Лъица щиб бицаниги, чара гьечIеб ишлъун ккола щивав чияс вакцина гьаби.\nКовидалъул гIаламатал тIатани, мадар лъугьинегIан хIалтIизаризе ккола аскорбин, интерферон, арбидол дараби, унти цIикIкIине лъугьани, гIедегIе больницаялде.\nКовидалъул вирусазе бокьуларо бацIцIадаб, бухIараб лъим. Гьединлъидал кIварабгIан гIемер гьекъезе ккола лъамалъи.\n«ХIакъикъаталъул» редакциялъул хIалтIухъабаз Разиятида ва гьелъ нухмалъи гьабулеб коллективалъул руччабазда баркула тIаде щолеб бугеб ихдалил гьайбатаб 8 марталъул байрам. Гьарула киназего талихI, рохел ва сахлъи.\nПрочитано 207 раз\tПоследнее изменение Четверг, 04 марта 2021 15:07\nДругие материалы в этой категории: « Вакцина гьабулеб буго\tКовидалъул лъабабилебги карачел »


Киналго партиязул кандидат - ГIабдулатIипов\nРоссиялъул президент Владимир Путин ва Дагъистаналда президентасул ишал заманаялъ тlуразарулев Гlабдулатlипов Рамазан, 01Фев2013\nДагъистаналъул президентлъиялде кандидатлъун политикиял партияз вихьизавулев вуго гьабсагIаталда республикаялъе нухмалъи гьабулев вугев ГIабдулатIипов Рамазан. Гьесдаго цадахъ руго гьел партиязул церехъабиги. Амма ГIабдулатIиповасул бергьине ресал цIикIкIун ругин рикIкIунеб буго экспертаз.\n18 июлалда загьирлъана Дагъистаналъул президентлъиялде политикиял партияз рихьизарурал гIадамазул цIарал.\nМасала, Дагъистаналъул Халкъияб Мажлисалда жиндир фракциял ругеб щуго партиялъ вихьизавун вуго гьабсагIаталда республикаялъе нухмалъи гьабулев Рамазан ГIабдулатIипов. Гьел ккола «Единая Россия», «Справедливая Россия», «Патриоты России», «Правое дело», КПРФ.\nГIабдулатIиповасда цадахъго гьез рихьизарун руго жиде-жидер партиязул нухмалъулелги. Масала, «Справедливая Россиялъ» – ХIажимурад ГIумаров, «патриотаз» – Эдуард Хидиров. Гьединго Правое делоялъ йихьизаюн йиго инсанасул ихтиярай цIунулей вакил Уммупазил ГIумароваги тхэквондоялъул рахъалъ тIаса бищараб Россиялъул командаялъул капитан Сейфула МухIамадовги.\nРугел кандидатазда гьоркьов ГIабдулатIипов гурони чи гьечIин абулеб буго аваразул миллияб автономиялъул вакил Бадрудин Ибрагьимовас. Гьев гIемер щола миллиял суалазул рахъалъ Азербайжаналде, Закаталаялда ругел дагъистаниязухъе. Цере Азербайжаналъ гьезул миллиял ихтиярал хвезарулел рукIун ратани, гьанже дагъистанияздехун гьениб бербалагьи хисулеб бугин рикIкIунеб буго Бадрудиница.\nБайбихьуда Рамазан ГIабдулатIипов заманаялъ Дагъистаналде витIун вачIиндалги, гьанжеги цо-цояз абулеб буго гьев цо къокъаб болжалалъ витIун вачIарав чи вугин, гIемер мехалъ хутIуларин гьев гьанив. Гьедин рикIкIунеб бугин бюджет бикъун ругьунал хIакимзабазин абуна ЭР-ялъе Бадрудин Ибрагьимовас. Кидаго бюджеталдасан кванан ругьунлъарал гьел божулел гьечIила жидее гьукъа-къай гьабизе кIолев чи вачIун вукIиналда.\nМахIачхъалаялдаса юрист Расул Къадиевасги, Дагъистаналъул коммунистазги, цо-цо чагIазги дагIба балеб буго республикаялъул президент халкъалъ гурев, парламенталъ вищизе вукIиналда. Амма гьел рищиял халкъалъ гьаркьал кьун гьаруниги, бищун ресал ГIабдулатIиповасул ругин рикIкIунеб буго информациялъулгун аналитикияб рахъалъ Дагъистаналъул нухмалъиялда цебе гIуцIараб бутIаялъул нухмалъулев Маркъо ШагIбановас.\nШималияб Кавказалда парламентал кидаго гIенеккулин тIад бугеб нухмалъиялъухъ, гьеб битIараб батаниги батичIониги. Гьедин абуна ЭР-лъе политолог ва жамгIияв хIаракатчи Руслан Гереевас. Гьес мисалалъе бачана Рамазан ГIабдулатIиповасде щвезегIан Дагъистаналда вукIарав нухмалъулев Москваялъ нахъе вахъулеб мехалда, жидеца гьесул рахъкколилан тIолабго Халкъияб Мажлисалъ гьабураб лъазаби. Гьединлъидал гьеб гьедингIан къваригIарабги, халкъалъул мурадалги цIунулеб идара гурин абулеб буго гьес. Гьединлъидал парламенталъ президент вищи-вищунгутIиялда бараб жо гьечIила. БатIаго халкъги данде чIун гьечIила ГIабдулатIиповасде.\nРуслан Гереев: «Дида ккола халкъалъ гьаркьалги кьун гьарулел ругони, ГIабдулатIиповасул ресал дагьалги цIикIкIарал рукIинаанилан. Щайин абуни гьев чи ункъониги нухалда бергьана Пачалихъияб Думаялде тIоритIарал рищиязда».\nРуслан Гереевасул бадирчIваял руго Рамазан ГIабдулатIиповасда сверухъ ругел чагIаздехун.\nРуслан Гереев: «ГIабдулатIиповас гьарулел лъазабиял гIумруялде рахъинаризе бажарулеб команда гьечIо жакъа гьесда цадахъ. Масала, къойилго гIадин туснахъ гьарулел руго халкъаллда лъикIаб гIумру бихьизе толел рукIинчIел хъулухъчагIи. Амма гьелдалъун бигьалъи кколеб гьечIо, гIумру лъикIлъулеб гьечIо. Цебего букIараб гIадин хутIулеб буго кинабго».\nАмма ГIабдулатIиповас гьарулел лъазабиял гIумруялде рахъинаризе бажарулеб команда гьечIин Гереевас абулелда рази гьечIо Маркъо ШагIбанов.\nМаркъо ШагIбанов: «Цо чанго моцIалда жаниб, хасго жеги тIубанго киналго ихтияралги кодор гьечIеб мехалда кинал хIасилал гьарун бажарулел? Амма гьелда цадахъго гьалщинал чагIи туснахъ гьарун руго, чорокал хъулухъчагIаздаса тIалъи бацIцIад гьабулеб буго».\nИсана 8 сентябралда Дагъистаналдаго гIадин президент Гъалгъаязул республикаялдаги вищизе вуго.


Щай полициялъ Къураев СагIадулагь чIварав?\nАбуев ГъазихIма: «Къалам бегIерулеб нусцин гьечIев вас полициялъ чIваялъе гIилла щиб?»\n23 июлалъ МахIачхъалаялда полициялъула хIалтIухъабаз чIварав Къураев СагIадулал гIагарлъиялъ гьев щибго гIайиб гьечIого чIван вугилан лъазабулеб буго. Гьезул рагIабазда рекъон низам цIунулез жидер хIалтIухъабазде гьев кьвагьданин абиги, гьединго гьев каспийскалъул изну гьечIого яргъид гIуцIаразул къокъаялъул чи вугин лъазабиги мекъи буго.\nДагъистаналъул жанисел ишазул министерлъиялъ кьурал баяназда рекъон талат къоялъ МахIачхъалаялъул Сепараторный мухъалда бугеб Убекинский шагьранухда полициялъул хIалтIухъабаз Каспийскалдаса Къураев СагIадула, Кочубегов Кочубег ва рулалда нахъа вукIарав цойги чи рекIараб автомобиль чIезабулаго гьенисан низам цIунулезде кьвагьдон руго.\nДанде кьвагьун полициялъулаз Кочубегов ва Къураев гьеб бакIалдаго чIван руго, автомобиль бачунев вукIарав кверде восун вуго. Къуваталъул идарабаз цIех-рех лъугIизегIан гьесул цIар бицунеб гьечIо. Гьединго низам цIунулез лъазабухъе гьеб кьвагьа-гIанхъиялъул хIасилалда лъабго полициялъулавги лъукъун вуго.\nЧIварав 21 сон барав Къураев СагIадулал имгIал Абуев ГъазихIмаца Эркенлъи радиоялъе бицана жиндир яцалъул вас такъсиразда, хасго изну гьечIого яргъид гIуцIаразул кьерулъ киданиги вукIинчIин. Живго диналда тIадчIарав чи вукIаниги киданиги ярагъгун жигьад тIибитIизабизеян лъугьунезулъги вукIинчIин СагIадулайилан.\nАбуев ГъазихIма: «Гьев вас нижеда лъикI лъала. Гьанив-дова квешлъиялда гьоркьов вукIарав васги гуро гьев. Какги балев, мажгиталдеги унев, кIалккул моцIалъ гурониги итни, хамиз къоялъ кIалги кколев вас вукIана гьев.\nГьединаб ишалде гьоркьовеги ккун, чIвай-хъвей гьабизе ракIцин бугев чи гуро гьев. Бихьинчилъиги кьвариги гьечIев эбелалъул МухIамад гIадинав, эбел гIодулей йигони цадахъ гIодулев тайпаялъул вас вукIана гьев.\nЖеги чIужу ячун лъагIел бачIо гьев васас, жакъа-метерин абун лъимер гьабизе хъизанги йиго гьесул.\nКъураевасул гIагарлъиялъ кодоб ярагъ гьечIев, щибниги данде чIей гьабичIев жидер вас щайин чIваравин абун дагIба балеб буго къуваталъул идарабигун. Гьединго гьез рикIкIунеб буго чIварав СагIадула цадахъ рукIараз гьересиги бицун вачун ине вукIун ватизе бегьулин цониги такъсирияб иш гьабизейилан.\nАбуев ГъазихIма: «Кодоб къалам бегIерулеб нусцин гьечIев гьев вас чIван вуго. Кодоб ярагъ гьечIониги чIван вугоха гьев полиялъул хIалтIухъабаз. Лъаларо, щай гьез гьедин гьабурабали гьел риххун яги хIинкъун ратизеги бегьула.\nДида гьеб ишалда щиб цIар лъелебали лъаларо. Гьел машинаялъур рукIарал гIолохъабиги гьесда лъалел рукIун ратизе бегьула. Гьел цониги ишалъ инел рукIун ратизе бегьула, сундуе киве вачунев вугевали СагIадулада лъалеб букIун батиларо.\nИзну гьечIого яргъид гIуцIараз цадахъ гьадинго доре гьанире рилълъаянги абун цадахъ рачунел руго жидедаго лъалел гIолохъаби. Гьедин цониги такъсирги гьабун хадуб мунги гьелда гъорлъ вукIанин абун хIинкъизеги гьавун жидерго кьерулъе цIалел руго»\nГьединго Абуев ГъазихIмаца «Эркенлъи» радиоялъе бицана СагIадула салафиязул кьерулъги вукIинчIин, гьес жинцаго бицун букIанин жинда лъалел чагIи ругин гьезда гьоркьорилан.\nАбуев ГъазихIма: «Эбел-инсуца мун цосина гьел чагIазул кьерулъ вугищин цIехедал, гьес гьедизеги гьедун абун букIун вуго жив гьечIин гьезда гъорлъ, амма жиндир классцоял ругин гьеб рахъалдайилан.\nГьел гьединал рукIунин абун жив гьезда кIалъачIого яги гьезие салам кьечIогойищин вукIиневилан. Живго гьев тIарикъаталда вукIинчIо, гьелде вачIине хIадурулев вукIана. Нижер буго динияб тухум, нижер гIалимзабиги дибирзабиги руго.\nКиданиги нижеда гьоркьор магжилалги гьал-долги рукIинчIо, ниж руго умумуз тараб динияб нухдасан унел чагIи. Информациялъул алатаз чIварав СагIдула Каспийскалъул изнугьечIого яргъидгIуцIаразул къокъаялда гъорлъ вукIанин хъвай нижеца цIакъ квеш бихьун буго.\nНижер росулъги гьединаб жоялъе цIакъ квешаб къимат кьола, цосина гьел салафиязул кьерулъ вугев чи хвани нижер хабалалъцин вукъуларо гьев»\nАхиралдаги Абуевас лъазабуна Къураев СагIдула гIайиб гьечIого чIван вугин чIезабизе хIалтIи гьабизе бугин жидецайилан. Гьеб лъугьа-бахъиналъул букIине кколеб хIалаъ цIех-рех гьабиялда хал гьабиялда хадуб халги кквезе бугин жидецайилан.


«Авар мацI лъангутIи ками буго дий»\nЦебе гьунар бугев чи редакциялъе тIатунаан газеталда рахъизе гьез рачIарал асараздасан. Гьанже гьел гIемериселго рагьула жамгIиял гьиназул гIатIилъухъ. Гьениб бигьаго букIуна ватIавахъизе гIакъилабги гьодорабги рагIул чи.\nФейсбукалъ тIатинаюна нижее, Дагъистаналъул адабияталда\nмашгьураб фамилиялъул яс, Амина Шахтаманова. КучIдулги, ритIухълъи цIехолел жиндирго бегIерал пикрабиги, жакъасеб къоялъул захIмалъабиги Аминаца рагьула гIурус мацIалда. ГIумархIажи Шахтамановасул вацасул лъимал МухIамадсултIан ва Мурад рахъана имгIалас нахъе тараб ирсалъул къимат гьабулеллъун, жалгоги шигIрияб рагIуе гьунар бугеллъун. Амина ккола, жиндир гьунаралъул хIакъалъул, хасго бицине мустахIикъав Мурад Шахтамановасул яс.\n«Прости, отец, горянкой я не стала,\nПлаток не красит голову мою…» гьал рагIабаздалъун байбихьулеб буго Аминаца инсуе ракIрагьун хъвараб кечI. Аминал гIумруялде бугеб бербалагьиги, инсудехун бугеб хIурматги, магIарул чIужугIаданалда жиндирго йикIа-яхъин релълъинчIолъиялдаса рекIекълъиги буго, тIаса лъугьаян гьарулеб гьеб кочIолъ.\nИнсуца гьелда данде жаваблъун хъвараб кочIолъги лъун буго гьединабго хинлъи, гъваридаб магIна. «Мун гьаюралдасаго йикIана магIарулайлъун» абун жаваб кьолеб буго Мурадица ясалъе. Дур гъалатIазулъ жиндир гIайибалъулги бутIа бугин, гьелъул жавабчилъиги кIияздаго бугин абулеб буго гьес ясалда.\nМагIарулазул машгьурав шагIирасул ирсилалда миллаталъул мацI щайдай лъаларебин абун ракIалде ккезе бегьула щивасда. Гьеб буго цо чанго соналдаса нилъер наслуялъулги букIине бегьулеб къисмат. ХIисаб гьабун бихье, ахираб 10 соналда жаниб росабиги чIунтизе тун шагьаралде гочанщинаб халкъалъул лъимал кинаб мацIалда кIалъалел ругелали? Бицунищ эбел-инсуца гьезда рахьдал мацI? ГIемерисез рокъобги къватIибги гIурус гурони бицунаро. Лъималазе лъикIалъе гьабулеб иш бугин гьебилан ракIалде кколеб батила эбел-инсуда.\nИнсул миллаталъул мацI лъангутIиялдаса сонал анагIан пашманлъулей йигин жийин бицана редакциялде гьоболлъухъ ячIарай Амина Шахтамановалъ.\nАминал эбел ккола Дагъогниялдаса даргияй. Заманаялъ ва къисматалъ хисизабуна гьезул рукIа-рахъиналъул къагIида, хадусеб наслуялъ бицунеб мацI. Гьелъул кьучIалда бижараб батила Аминал «ТIаса лъугьа, эмен, лъугьинчIо дун мугIрул яслъун» кечIги.\n- МагIарулазул машгьурав шагIирасулгун гIагарлъи букIиналъ дудехун гIадамазул кинабгIаги батIияб бербалагьи букIунищ?\n- Шахтаманова фамилиялъул дие лъикIлъи гуреб зарал букIинищха. Цо нухалда ГIумархIажил гьудулас, имгIаласго гIадин кучIдул хъваларищан цIехон хъван бачIана. ГьитIинаб мехалда цо-цо кечI хъвалей йикIун гурони, хъвадаризе ракIалдего ккун букIинчIо. ХIалтIиги хъизан-лъималги ругони, шигIрабазде чIужугIадан регIилищин ракIалде кколаан. ХIалбихьизе бегьулин гьес абидал, лъугьунищан хал гьабуна дицаги. Хъварал кучIдузда гъоркь дурго цIар хъвазе бокьичIони, чиярги хъвазе бегьулин малъана гьес. Чияр цIаралда гъорлъ яхчаризе дица квешлъи гьабулеб гьечIинги абун, байбихьана хъвадаризе. Диего рекIее асар гьабулебщинаб жо къалмиде босулаан.\n- Дур гьунаралда инсуца щиб абулеб?\n- Дица кучIдул хъвалин абураб жо инсуца гIадахъго босулароан. Цо нухалда дицаго хъвараб кечI лъун букIана Фейсбукалда, автор щивалиги хъвачIого. ЛъикI хъван бугин абун букIана гьес гьеб кечI цIалун хадуб. Инсуда лъалароан гьеб кечI дица хъвараб букIин. Хадуб, дагьабго заманалдасан дир тетрадалда хъван гьеб кечI бихьидал, дуцайищин гьеб хъван букIарабинги абун, эмен хIикмалъун хутIана. Дун цо унго-унго хъвадарулей гIадан гIадин гьес рикIкIинчIо, кIварго гьабичIого тана.\nХадуб гьесда батIи-батIиял гIадамаз бицунеб букIун буго дур ясалъги кучIдул хъвалел рагIулинхаян. Гьеб мехалда гурони гьес кучIдузул хIакъалъулъ диргун хабарги гьабичIо. Дуца гIадамазда рихьилалде гьел кучIдул къачIазегIаги къачIалищанги абун, гьезул гIунгутIаби цIехолаан гьес.\nМашгьурав шагIирасул фамилия бугей гIаданалъ пикру гьабизе кколин хъвалелъулгиян абула дида инсуца. Цин лъикI камилго лъазабизе кколин кучIдул хъвалеб къагIида, цIикIкIун адабият цIализе кколин бадибчIвайги гьабула гьес. Дица рекIелъе бачIухъе хъвала кечIги.\nКинаб букIаниги иш гьабилалде гьеб гъваридго лъазабизе, гьелъие дандекколеб лъай щвезе цIализеги кколин рикIкIуна инсуца. ЦIакъ тIалаб бугев чи вуго нижер эмен. 45 сон бараб мехалъ дизайнерлъун цIализе лъугьана гьев. Москваялда дизайнерлъиялъул академиялдаги цIалун, дипломги щун, вачIана. Инсул гIадат буго, кинаб ишалде вуссаниги, гьеб гъваридго лъазабулеб. ТIаса-масаго иш гьабулеб къагIида гьесул гьечIо.\n- Кинавлъун хутIарав дур ракIалдещвеязулъ ГIумархIажи Шахтаманов?\n- Нижер кIудадал вац ГIумархIажи вукIана аваданаб ва гьебго заманалда кьварараб хасияталъул инсан. Дие цIакъ вокьулаан гьев, живго унеб бакIалде, бихьинал ракIарараб горсверулъе-цин ячунаан гьес гьитIинай дун. ГIемерисез абула дирги гьесда релълъараб хасият бугилан.\nДида кIочонаро вацазул цогидал лъималаздаса ГIумархIажие бищунго дун йокьулей йикIараблъи. Дидагоги ккола дир жигарги, гьабулеб ишалде гъираги гьесулалда релълъараб бугин. Дун школалда цIалулеб мехалъ, дарсаздаса хадуй инсухъе хIалтIуде унаан. ГIумархIажиги, Москваялдаса вачIингун, нижехъеги щолаан. Квана-гьекъолеб бакIалдаги гьалмагъзабигун поэзиялъул, гIумруялъул, доб заманалъул цере чIарал масъалабазул бицунев вукIунаан. Дунги, гьитIинай гIадан, кIвар кьун гьез бицунеб жого щибдаян абун, бичIчIулеб ххвелги гьабун, гьезухъ балагьун чIолаан.\n- Шахтамановасул кучIдул магIарул мацIалда цIализе гъира букIунарищ дур?\n- ГIумархIажил гIурус мацIалде руссинарурал асарал цIалула дица. РуссинаричIелги цIализе бокьиларищха, амма магIарул мацI лъангутIи буго кIудияб гIунгутIи. КIудияй гIунагIан, заман анагIан инсул рахьдал мацI лъазабичIолъиялдаса ракIбакъвазе бачIуна. Заман анагIан унго-унгояб, бидулъ бессараб тIабигIаталде юссине бокьулеб буго. Кинабго магIарул некIсияб тIагIел бокьула, авар мацIалда кIалъалев чи рагIидалги гьезда рухIдаллъун хутIула. ХIалтIудаги сверухъ ругездаги гьоркьоб магIарул мацI къваригIунарин, дунял-магIишат гьабулел рукIун кIвар гьечIого толеб буго гIемерисез рахьдал мацI. Кин бугониги, заман анагIан, кинаб мацIалда кIалъаниги, нилъерго аслуги, гIадат-гIамалги чорхолъа батIалъизабун бажарулеб гьечIо.\n- Умумузулгун рухIияб бухьен цIунизе кколин абураб пикруялде кида мун ячIарай? Дур лъималазеги ва букIинесеб заманалдехун гьезул лъималазеги гьеб бухьен хIажалъиладай?\n- Ахираб заманалда Дагъистаналъул антиквариатал рокьулел руго. КинабгIаги къайи босулелъулги нилъерго халкъазул расенал ругелде ракI цIцIала. Цебеги кинабго некIсияб къайи бокьулаан, гьанже хас гьабун Дагъистаналъулаб бокьулеб буго. Ахираб заманалда гIемер пикру гьабула кисадай дие гьаб ватIаналде рокьийин абун. Цебе гьединаб жоялъул пикруго гьабулароан.\nРакIалде ккола заман анагIан, кIодолъанагIан рахьдал мацI лъангутIиги дие захIмалъизе бугин, дирго цо бутIа камурай гIадин йикIине йигин.\nКъварилъи ккараб бакIалда, зигараялъ щведал дида гьел рахьдал мацIалда цIакъ гъира-щавкъгун кIалъалел рихьула. Дидаги лъалеб букIарабани гьедин кIалъазеян ракIалде ккола.\nКигIан дие бокьаниги, гьанже дир рес гьечIо гьезда рахьдал мацIги лъазе кколин, гьелъул къиматги гьабизе кколин малъизе. Цин дидаго лъазе ккеларищ.\n- Цогидал гIадамаз дур кучIдузе лъикIаб къимат кьолеб бихьидал, щиб абулеб инсуца? Йохулищ мун социалиял гьиназда гIадамаз лъикIаб къимат кьеялдаса?\n- Дир кучIдузе социалиял гьиназда «лайкал» лъун рихьидал, инсуца абула: «Гьезда киназдаго гуро поэзиялъул магIна бичIчIулеб, гьединлъидал дуда ракIалде ккоге дуца цIакъ лъикIаб кечI хъван бугин абун». Мун гьезие гIадан хIисабалда рекIее гIуралъухъ лъолеб батулин дур асаразе лъикIаб къиматин абула гьес. Гьев хIинкъулев ватила дун чIухIилин, пахрулъилин абун.\nДицагоги гьеб хIужа цIакъго кIодо гьабуларо. Мун йигей цIакъайин абун рецц-бакъалъул рагIаби хъвалел гIадамаздаги божун, куркьбал рижун йоржунаро. Поэзиялъулги бичIчIи бугел, битIараб къиматги кьезе лъалел кIиго-лъабго чияс лъураб «лайкалдаса» йохула дун, бокьанщинав чияс лъураб азарго «лайкалдасацин». Гьеб иш бичIчIулев цо чиясгицин лъикIаб къимат кьей буго аслияб жо.\nДругие материалы в этой категории: « РакIалдещвеязул чIинкIиллъиялда\t«Умумузул тарих магIарул мацIалда цIализе лъазе ккола…» »\n13:57, 21 апреля 2021, 2\n13:55, 21 апреля 2021, 4\n13:41, 21 апреля 2021, 4\n12:38, 21 апреля 2021, 24\n12:33, 21 апреля 2021, 46


Нахъеги гIунана гIумру, гIодана къисмат\nПонедельник, янв 25 2021\nДица цо лъалев хирургасда гьикъана тохтурзаби кин сах гьарулелилан. Гьес дие жаваб кьуна:\n- Тохтурзаби сахлъизаруларо. Гьел, гъутIбиго гIадин, рахъун чIовухъе хола, - ян.\nГьел рагIаби цIалидал, цIунцIрахана черх. ГIумруялъ жиндирго тIохьол тIанчал цо лахIзаталъ нахъехун регана.\nЦIидасанги рагIулеб буго гIумруялъул гIодиги гIунараб къисматалъул угьдиги. МагIил цIурал дир беразда цебе паркъолел руго МахIачхъалаялъул №22 лъицеялъул рагьараб «Баркала, тохтур» абураб музеялда «РакIалдещвеялъул хъорщода» жидер суратал чIван ругел цогидазул гIумру хвасарлъиялъе жидерго гIумру кьурал тохтурзабиги волонтералги…\nКъваридаб магIуялъ хьухьазарурал бералги къапезарулаго, дица цIалулел руго гьезул цIарал:\nНурудин МухIамадов, МухIамад ХIасанхIусенов, Аминат Мажидова, ПатIимат АсхIабова, ГIали Ибрагьимов, Ирина Пиримова, Юрий Астахов, АхIмадхан МухIамадов, Светлана Анурьева (волонтер)…\nДиде аскIое ячIана школалъул биологиялъул учитель Жамилат Нурудинова. Дир магIуги гIахьал гьабун, гьелъ бицана гьитIинабго музеялъул гьитIинабго тарихалъул хIакъалъулъ:\n- Нижер лицеялда кIвар кьола медицинаялде. Гьелъие гIиллалъунги ккола медицинагун биология гъваридго лъазабиялъул идара гьаб букIин. Шагьаралъул лъай кьеялъул управлениялъул начальник В. Дибияевасулги лицеялъул директор Анатова Саламатилги хIаракатчилъиялдалъун хIукму ккана музей рагьизе. Аслиял кумекчагIилъун рукIана лицеялъул цIалдохъаби.\nМузеялда буго чанго бокIон.\nГьале «Красная зона». Музей рагьулеб къоялъ, лицеялъул цIалдохъабаз бихьизабуна гьитIинабго сценарий – кинаб кумек гьабулеб букIараб тохтурзабаз захIматго унтаразе.\nГьале цIалдохъабаз тохтурзабазул хIакъалъулъ хъварал докладал, рефератал. Гьенирго – вихьуларев тушманасде данде къеркьолаго, хъахIал къункърабазде сверарал жакъасеб гIумруялъул багьадурзабилъун даим хутIизе ругел тохтурзабазухъе хъварал кагътал. Лъимал гьезда кIалъалел рукIана, чIагоязда гIадин.\nЦо-цо кагътил къункъраги, къункъраялъул гозоялъ хъахIилзобалазде босун унеб кагъатги. Щибаб кагътил жиндирго магIна, амма гIаммаб ахIи:\n- ЦIуне гIумруялъул берцинлъи,- абураб.\nГьале лъабабилеб бокIонги. Тохтурзабаз хIалтIизарулел рукIарал цо-цо алатал…\nРакIалдещвеялъул хъорщодасан нилъее гьимулел ругин кколеб букIана гIицIго Дагъистаналдаса гурел, киназего гIаммаб Россиялдаса цогидазе гIоло гIумру бичарал тохтурзаби.\n- Нижер ракIбухIичIо тIаса бищараб нухалдаса. Гьелъул гIаксалда, чIухIула ниж цогидазул гIумру хвасар гьабизе щвеялдаса. Нижер гьари буго чIаго ругезде:\n- ЦIуне гIумруялъул берцинлъиги къисматалъул беричлъиги. Нижги регIун рукIинчIо, чIаго ругеб мехалда, гьелъул берцинлъиялдаса лазат босизе. Ниж ритIухъаллъун хутIана хъахIаб халгIаталъе бараб гьаялъе. БацIцIадго хутIараб гьелъул рагIдукь талихIалъул гьогьоми чIвалеб буго нижеда.\nГIадамал, рокьула ниж нужее…\nНахъеги гIунана гIумру, гIодана къисмат…\nДругие материалы в этой категории: « Дунаялъул рагIалда хьитал\tСаласпилс – бидул банк »\n09:43, 08 декабря 2021, 7\n09:38, 08 декабря 2021, 20\n20:04, 07 декабря 2021, 74\n20:00, 07 декабря 2021, 84\n19:58, 07 декабря 2021, 80\n19:56, 07 декабря 2021, 149\n19:54, 07 декабря 2021, 85\n19:52, 07 декабря 2021, 88\n19:49, 07 декабря 2021, 82\n19:47, 07 декабря 2021, 94\n19:43, 07 декабря 2021, 89\n14:55, 07 декабря 2021, 114\n14:52, 07 декабря 2021, 67


Диваналъ сурав босана Гъизляр мухъалъул нухмалъулесухъа\nГъизляралдаса ункъго вац ХIамзатовал ва гьезул яцалъул вас чIваялъул ишалда тIасан иргадулаб данделъи тIобитIана Дагъистаналъул ТIадегIанаб диванханаялда. Гьеб данделъиялда сурав босана Гъизляр мухъалъул нухмалъулев Андрей Виноградовасухъа.\nРакIалде щвезабила, вацал МухIамад, ГIусман, Юсуп, Гъазидибир ХIамзатовал ва гьезул яцалъул вас МухIамад ГIумаров чIвана гъоркьисала 18 марталда Гъизляралда ккараб кьабгIей-рагъалда.\nДиванханаялда тамихI къотIизе буго Заирхан МухIамадгIалиевасе, Залимхан МухIамадгIалиевасе, МухIамадхIабиб МухIамадовасе, Шамил МухIамадовасе, Садикъ МухIамадовасе ва Юсуп Шариповасе – гьел рехсаралщинал ккола Виноградовасул хъаравулзабилъун.\n3 декабралда тIобитIараб данделъиялда сурав босана щуго нугIасухъа. Диваналъул процессалъул байбихьуда сурав босана Гъизляралда гIумру гьабулей йигей Илона Захаровалъухъа.\nГьелда гьикъулуб букIана лъалищали щивлъун кколев гIайиб гIунтIизабулезда гьоркьов вугев Садикъ МухIамадов. Гьелъ жаваб кьуна лъаларилан. ХIамзатовазул адвокат Сапият МухIамадовалъ абуна диваналда, Захаровалъ цIех-рехалда бицарабги, диваналда бицарабги дандекколеб гьечIилан.\nДиванчи Закир Исрафиловасда гьрана МухIамадовалъ, Захаровалъ цIех-рехчиясе бицараб гьа баразул коллегиялъе цIализе изну кьеян. Амма Исрафиловас гIинтIамичIо гьеб гьариялда.\nГьединго диваналда сурав босана лъабго чиясухъа: Руслан ХIасановасухъа, Увайс МухIамадовасухъа ва ГIумар МуртузгIалиевасухъа.\nГьел таксисталлъун хIалтIулел руго Гъизляралда ва ХIамазатовазул автостоянкаялда лъолел рукIун руго гьез автомобилал. Лъугьа-бахъин ккараб мехалда жал автостоянкаялда рукIинчIилан абуна гьес.\nЦIех-рех араб мехалда гьез бицараб жо цIализе изну кьеян гьарана адвокат МухIамадовалъ. Диванчияс къабул гьабуна гьари. ЦIех-рех чагIазе таксистаз бицун букIун буго, Гъазидибир ХIамзатова вухуналиан гIайиб гIунтIизабулезда гъорлъ вугев Заирхан МухIамадгIалиевас.\nГьединго гьез бицун букIун буго Гъазидибирил автомобилалъе зарал ккезабунин Виноградовасул хъаравулзабазилан.\nДиваналъул процессалда Виноградовасухъа сурав босизегIан адвокат МухIамадовалъ диваналда бицана нугIзазе хIинкъаби кьолел ругилан.\nГьелъ абуралда рекъон, гьелдаги ва адвокат Муса Суслановасдаги чанги нухалда лъазабун буго лъицалиго ХIамзатовазул интересал цIунизе унгеилан диваналда, анани ракьалда тIагIинаризе ругилан.\nГьединго МухIамадовалъ бицана, ХIамзатовазул къоролзабазухъе ругьелал рачIунел ругилан, гьез диваналдаса гIарзаби нахъе росани, гьезие щияелъего 20 млн гъурущ кьезе бугилан.\nАдвокаталъ абуралда рекъон, Гъазидибирил вас викъун вукIун вуго Гъизляр мухъалъул жанисел ишазул идараялъул хIалтIухъабаз. Полициялъулаз гьесие хIинкъаби кьолел рукIун ругилан бицана МухIамадовалъ.\nДиванчи Исрафиловас абуна адвокат МухIамадовалъда гьелъ бицарабщинаб жинца ФСБялдеги битIилин, низам цIунулел идарабаздеги битIилин.\nВиноградовасухъа сурав босулеб мехалда гъал-магъир ккана диваналъул залалда. ХIамзатовазул къоролзаби речIана гьесда, гьесда гьел ахIдолел рукIана, гьесие хвел гьарулеб букIана. Диваналъул приставаз гьел киналго залалдаса къватIире гъуна, диванчияс буюрухъги кьун.\nЖивго Виноградовас бицана жиндирги МухIамад ХIамзатовасулги лъикIал гьоркьолъаби рукIанилан ва дагIба-рагIи цебе кколароанилан.\nГьес абуна гIаийб гIунтIизабулел жиндир гьудулзаби ругилан, хъаравулзаби гурилан.\nЗаирхан МухIамадгIилевгун Гъазидибирил рагIи дандеккун гьечIин лъайдал, жив ХIамзатовазул тукаде анилан бицана Виноградовас.\nГьесул рагIабазда рекъон, Гъазидибирица гьесдехун автомат битIун буго, гьелдалъун гьев нахъе ун вуго гьенисан.\nАвдокат МухIамадовалъ гьикъана гьесда, гьесул пикруялда рекъон, лъица чIварал вацал ХIамзатовал.\nГъизляр мухъалъул нухмалъулес жаваб кьуна, жинда лъаларилан лъица чIварал, амма гIайиб гIунтIизабулез гьабураб иш гурилан гьеб.\nДиваналда адвокат МухIамадовалъ абуна иргадулаб процессалде ахIеян Виноградов, щайгурелъул ХIамзатовазул лъудбузухъа сурав босун хадуб, гьесие кьезе цIиял суалал раккизе ругилан.\nМухIамадовалъ абуна «Эркенлъиялъе» жиндир щаклъи бугилан гьа барал гIарцухъ росун рукIиналда.\nСапият МухIамадова: «РакIчIун абизе кIола гьа баразеги рахIат кьолеб гьечIин, гьездаги абулеб бугин гIайиб гIунтIизабулезул рахъ кквеян.\nДиваналдаги дица гьедин лъазабуна. ХIамзатовазул къоролзабаз росичIел миллионал жидеца гьа баразе кьезе ругилан абун рагIула Виноградовасул къокъаялъ. Гьабарал гIарцухъ росани, букIине кколеб тамихI гьабизе гьечIо чIвадарухъабазе».\nДиваналъул иргадулаб данделъи 20-леб декабралда тIобитIизе буго.


Алжан баркун, пирказ кодобе кьеял... » MaгIарухъ - Авар Басмабазул Цолъи\nЛъидаха гьаб кечI рагIичIеб:\nРогьалилъ баккараб бакъ\nУнтун, цIилъун, лъилъула\nКаранда ругел ругънал.\nХарил кутак хванани,\nГIалхул чанги чучула,\nЧорхол ияхI хун буго\nДой ясалъухъ рокьи ккун.\nКваркьи бекани, лачен\nЧвархъан гIодоб речIчIула,\nЛага бакъварав дида\nВахъун чIезе кIоларо.\nКIал пасихIаб милъиршо\nДунги ина ахIдезе\nЦойги ЧIанкIаца хъвана:\nЗабру варакъалъул хIежалъул къуран,\nХIал гьабулеб буго гьанже гьаваялъ.\nХIанил жисму бугеб зобалъул тIавус,\nЗулму буго дие гьаб рокьиялъул.\nРукьбал меседилаб, ссан маргъалулаб,\nСамаияб хIанчIил хIал буго дие.\nКуркьбазда варакъул накъищ угьараб,\nГьаваялъул лочнохъ чара хун буго.\nБеразул нур сунеб сипат бихьидал,\nСабруяб ракIалъул гIадлу хисана.\nХалкъ гIажиз гьаюрай гIадан ятидал,\nГIаданул беразул низам бихана.\nУнго инсандай мун, сипат гуродай,\nДир сабру лъугIараб гIажаибаб рухI.\nВахIай хIурулгIиндай, малаикциндай,\nДир хIалал рихьизе цее тIамурай – илан.\nУнго цо пасихIлъиги рагIабазул берцинлъиги!\nЧIанкIал шигIрабазул хIакъалъулъги, гьесул гIумрудул хIакъалъулъги гIемер хъвана, бицана, бицинеги буго. Амма, цо гъорлъе ваккун гьесул гIумруялдаги, гIелмуялдаги, шигIрабаздаги тIад хIалтIулев, гьелъие гIумру кьолев гIалимчи жеги вахъинчIо. Хьул буго. Гьесие гIемераб, тIубараб гIумруялъе гIураб, хIалтIи бугоан гьабизе. I8 рокьул кечIги, 4 магIуги, 4 гIараб мацIалда хъвараб шигIруги гурони, ЧIанкIаца хъвараб жо нилъехъе щун гьечIо, къо бахъанагIан щвеялда щаклъиги буго.\nБадиб балагьани гьецIо биуна,\nГьимун мун кIалъани, лъим бакъван ккола,\nДуда къвал банани, къабру биххила,\nКъадани чIанани, хварал рахъина.\nКIалзул жавабазул жугьа рагIани,\nУргьиб бугеб лъимер данде кIалъала…\nУнго цо пикруялъул роржен!\nЦойги гьев гIалимчи тIад хIалтIизе кколеб суал... Рокъоса ун къадаралде щвезегIан, хIежалде унаго вуссунаго ва Турциялда, ЧIанкIаца бан буго кIиго сонгIан заман. Гьеб заманаялъ хъвачIищ ЧIанкIаца шигIраби? Хъварал ратани, кир ругел?...\nГIемерал суалал тана нилъее ЧIанкIаца. Нилъилан абуни, совет хIукуматалъул заказалда рекъон, доб заманалъул тIахьазда хъвараб жоги къахIан ккун, цого жо бицунел хутIун руго.\nГьанже, кин букIаниги, БакьайчIиса ЧIанкIа гьавуралдаса I50 сонги бан бугелъул, нилъее щвана кIудияб багьана гьев бергьарав гIалимчи ва шагIир кIодо гьавизе. Республикаялъул бетIер Рамазан ГIабдулатIиповас жиндирго Указалдалъунги лъазабуна киназдаго БакьайчIиса ЧIанкIаца I50 тIубай чара гьечIого нилъеца гьабизе кколеб жо бугилан. ГIарщ гIанасеб планги хъван, тIаде босун, тадбирал тIоритIулеб хIурматияб оргкомитетги буго. Хъван спектаклялъе сценарийгун, нилъеда дагьавги лъикI ЧIанкIа вихьизавизеги вичIчIизавизеги хIадурун ХIайбула ГIабдугъапуровги вуго…\nМетер, 23 июлалъ, бекьечIдерица киналго ахIулел руго ЧIанкIаца гIумру гьабураб рукъги бихьизе, гьев хьвадарал къваридал къватIалги рихьизе, ЧIанкIацаги МахIмудицаги как ахIараб мигIмароги бихьизе, гIемерал гIалимзаби шагIирзаби жанир рахъараб бекьечIдерил жамагIатги бихьизе, Шамилил заманалда аваристаналъул муфтийлъун вукIарав Шахща-къадил зияраталдеги щвезе, ургъелги бикьизе, ракIалда бугебги бицине, хваразулги чIагоязулги мунагьал чураянги гьаризе, мавлидалде. Гьеб тадбир байбихьизе буго сагIат анцIгоялда.\n«Алжан баркун пирказ кодобе кьеял...», рачIа мавлидалде ЧIанкIал росулъе!\n» БакьагьечIиса ЧIанкIал кучIдузул хIакъалъулъ\n» Рокьул гIоралъ аяб нусабго лага\n» ШагIирги халкъги…\n» Чилъиялъул мун ралъад


ДОСААФ – щибаб муниципалитеталда\nАраб гIасруялда щибаб районалда букIана ДОСААФалъул отделение.\nГьелдаго цадахъ школаздаги ругьун гьарулаан лъимал кьвагьдезе. Цадахъго тIоритIулаан ватIан бокьиялъул мурадалда тадбиралги. Гьел идарабазул кумек букIана армиялда рагъулаб хъулухъ тIубазе гIолилал хIадуриялъеги. Гьанже гьеб кинабго хIалтIуде нуцIа къан буго.\nГьелъие гIилла щибилан абун дица цIехана республикаялъул ДОСААФалъул нухмалъулев Шамил ГIалиевасда. Гьес жаваб кьуна, гьеб хIалтIи районалъул нухмалъиялда тIадкъан букIанин ва гьезул «хIаракаталъул» хIасилалда жигарчилъиялъе ахирги лъунилан.\nДир пикруялда, ДОСААФалъ доб заманалда гьабулеб букIараб хIалтIул букIана кIудияб кIвар. ЛъикIаб букIинаан муниципалитетазда гьеб иш цIигьабуни. Жидеца гьелъие бажарараб кумек гьабилаанин абулеб буго Ш. ГIалиевасги.\nДругие материалы в этой категории: « ЧIиркъатIаса «компьютер»\tРасул ХIамзатовас тIогьол гул кьурай »


Граждане Азербайджана поэтапно возвращаются на родину из ...\tГраждане Азербайджана ...\t- 02 июнь 2020\nСтартовала пилотная версия проекта «Книга памяти блокадного ...\tИнтернет-проект ...\t- 02 июнь 2020\nБригада врачей из Москвы прибыла в Избербаш\tВ Избербаш прибыла ...\t- 02 июнь 2020\nИзумруд Мугутдинова рассказала о мерах соцподдержки семей с ...\tМинистр труда и ...\t- 02 июнь 2020\nВ Карабудахкенстком районе и городе Дербент постепенно ...\tВ двух районах Дагестана ...\t- 02 июнь 2020\nСреда, мая 15 2019\nМоскваялдаса 130 километралъ рикIкIада, Большая Сестра абураб гIурул рагIалда буго Волоколамск районалъул Стеблево росу.\n1941 соналъул 15 декабралда полковник Чанчибадзел отрядалъ тушманасдаса эркен гьабуна гьеб гьитIинабго росу. Гьениса тушманги вачахъун, БагIараб Армиялъул подразделениялъги тана Стеблево. Росуцоязда лъалаан, нагагь фашистал тIадруссун рачIани, гьез зулму гьабизе букIин.\nРосу цIунизе хIадурлъи\nЛъималазул рокъор гIурал Володя Овсяниковасги Саша Крыльцовасги хIукму гьабуна росу цIунизе хIадурлъизе. Гьез гIуцIана 11-16 сон барал лъималазул къокъа. Гьезие нухмалъи гьабулеб букIана Финляндиялъулгун рагъда гIахьаллъарав Иван Володиница. Гьес лъималазда малъана тункIаздасанги пулеметаздасанги кьвагьдезе.\n16 декабралъул рогьалилъ Саша Крыловасда рагIана бекулеб гIаркьелалъул сас. Цо заманалдасан гьесда бихьана фашистазул мотоцикл. Сашаца чанцIулго кьвагьана гьезде. Фашистазул мотоцикл нахъбуссун ана. Къад росдаде гIагарлъана фашистазул цоги къокъа, амма гьездеги кьвагьдана гIолилал. Фашистазда ракIалде ккана росу цIунун аскариял ругин абун ва тIубараб къоялъ гьаруна росдаде гьужумал. Ахир-къадги гьез росу тана. Гьениб БагIараб Армиялъул солдатал ругилан ракIалде ккун батила гьезда.\n17 декабралъул къалъул гIужалда Стеблево росулъе рачIана БагIараб Армиялъул солдатал. Командованиялъ лъималазе баркалаги кьуна. Росу цIунарал лъималаздаги абизе лъугьана «Волоколамскалъул мальчишалин» абун.\nПрочитано 118 раз\tПоследнее изменение Среда, 15 мая 2019 14:09\nДругие материалы в этой категории: « Гьудуллъун ккве тIехь\tКъо ккаралъуб цолъана жамагIат »\n17:27, 02 июня 2020, 61\nГраждане Азербайджана поэтапно возвращаются на родину из Дагестана\n16:09, 02 июня 2020, 28\nСтартовала пилотная версия проекта «Книга памяти блокадного Ленинграда»\n16:06, 02 июня 2020, 33\nБригада врачей из Москвы прибыла в Избербаш\n16:02, 02 июня 2020, 54\n15:58, 02 июня 2020, 40\nВ Карабудахкенстком районе и городе Дербент постепенно снимают ограничительные меры\n15:54, 02 июня 2020, 28\nВоенные строители приступили к возведению стен трех новых инфекционных центров Дагестана\n15:43, 02 июня 2020, 30\nНа площадках трех госпиталей в Республике Дагестан уже заложили фундамент\n15:24, 02 июня 2020, 34\n14 тысяч упаковок иммуномодулятора «Галавит» направил меценат в Дагестан\n15:17, 02 июня 2020, 49\nПравительство Республики Дагестан расширило перечень медработников, получающих стимулирующие выплаты\n12:03, 02 июня 2020, 57\nДагестанцы передали военным врачам полевого госпиталя фрукты и овощи\n11:59, 02 июня 2020, 32\nНовый реанимобиль поступил в ЦРБ Гумбетовского района\n11:45, 02 июня 2020, 30\nВ Хасавюртовском районе в онлайн-режиме отметили День защиты детей\n11:38, 02 июня 2020, 40\nМэр Махачкалы Салман Дадаев организовал доставку СИЗов в медучреждения Новолакского района


ХIалтIул лагълъун ккарав Вячеслав\nКирпич къотIулеб заводалдаса хIалтIулесухъа гIарац бахъулев полициялъулав ккуна гьал къозда МахIачхъалаялда. Заводалдаса хIалтIулев цIехолев вукIун вуго гIагарлъиялъ, гьев июлалъул байбихьуда вилун вуго Москваялда.\n«Альтернатива» багъа-бачариялъул лъазабиязда рекъон, 16 июлалда гьезухъе гIарзагун вачIун вуго Москваялдаса ХIакимов Андрей. Гьес абун буго 6 июлалда жиндир вац Роман виланин ва жиндихъ информация бугин гьев Дагъистаналда бугеб кирпич къотIулеб заводалда вугевлъи.\nРоманица вацасухъе ахIун буго, заводалдаса хважаинас жив нахъе вичалев гьечIилан гIарац кьун гурони. «Альтернативаялъул» активистал рачIун руго Дагъистаналде ва полициялде ун руго жидее кумек гьабеян Роман хвасар гьавизе. Вацас Романихъе ахIун буго жинца гIарац битIилин ва гьеб босизе почтаялде айилан.\nРомангун цадахъ гIарцуда хадув вачIун вуго цо чи. Полициялъ ккурав мехалъ лъан буго гьев чиги полициялъулав вукIин. Гражданияб ретIелги ретIун вукIарав гьев полициялъулав жанисел ишазул идараялде вачун вуго.\nГьениб гьес бицун буго Романица жинцаго абунин гIарац полициялъуласе кьезе бугин, щайгурелъул гьев чияс хIалтIи балагьанин жиндиеилан.\n«Альтернатива» багъа-бачариялъул Дагъистаналда бугеб офисалъул нухмалъулев Закир ИсмагIиловас бицана, Москваялда Лъабго вокзалалъул майданалда пиво гьекъолев Романида аскIове вачIанин цо нухлулав.\nГьевгун хабар ккун буго Романил. Гьев чияс пиводул шиша босун Романие. Щиб хадуб ккарабали Романида ракIалда гьечIо, амма лъавуда гьев вачIун вуго кирпич къотIулеб заводалда Дагъистаналда.\nЦадахъ рукIарал документалги телефонги гьесда батун гьечIо. Гьев хIинкъизавун вуго заводалда ва хIалтIизе тIамун вуго. Жив нахъе вичани, гIарац кьезе бугин абун гурони Романихъе телефон кьун гьечIо заводалъул хважаинас. Гьедин гьес вацасда лъазабун буг жив Дагъистана вукIин.\n«Альтернатива» багъа-бачариялъул лъазабиязда рекъон Романица Дагъистаналъул полициялда гIарза тун гьечIо. Гьев хIинкъун вуго гьеб гIарзаялъ гьесие жиндиего зарал гьабилин. Гьелдалъун гьевгун почталда вачIарав полициялъуласеги тамихI гьабизе гьечIо. ГьабсагIат Роман Москваялда вуго.\nХIалтIул лъагълъиялъул цогидаб хIужжаялъулги бицана «Альтернатива» багъа-бачариялъул волонтераз «Эркенлъи» радиоялъе.\nМахIачхъалаялде жанир ричалел полициялъул посталда аскIов гьезда ватун вуго бецав Вячеслав. КIиго сон бан буго гьес лъагълъиялда. Гьесул хважаинас гьев вухулев вукIун вуго, гьелдалъун Вячеслан бецавлъун лъугьана.\n2010 соналда Краснодаралдаса Вячеслав Читаялда бугеб туснахъалде витIана. Патронал цIуниялъулъ гIайибавлъун гьев вугин хIукму къотIана диваналъ гьесие. Туснахъалдаса нахъе вичалеб мехалда гьесие билет босун буго Москваялда щвезегIан.\nКраснодаралда тIадвуссине гьесул рес букIун гьечIо. Гьелдалъун гьес чанги анкь бан буго Москваялъул вокзалазда. Цояб вокзалалда гьесда аскIове вачIун вуго цо чи. Гьес абун буго Вячеславида Дагъистаналда лъикIаб хIалтIи бугин ва цо моцIалъ гьенивги хIалтIун гьев Краснодаралде ине бегьулин.\nРес къотIарав Вячеслав разилъун вуго ва автобусалдаги рекIун Дагъистаналде щун вуго.\nКирпич къотIулеб заводалда щваравго, гьесухъа документал рахъун руго. Заводалда жив мех-мехалдаса вухулев вукIанин, бицана Вячеславица. КIиго сон бан буго гьес гьеб заводалда цохIо кванихъ хIалтIухъ.\nХадуб бецлъарав гьев заводалъул хважаинас вичун вуго гIачи ккурав цо чиясе. Бецав хIалтухъанасдаса пайдаги батичIого, гьев чияс Вячеслав трассаялда рехун вуго.\nПолициялъул посталда киналиго щун вуго Вячеслав ва гьеб посталда ругел Тюменалдаса полициялъулаз гьесие квен кьолеб букIун буго. Гьеб посталда ватун вуго гьев «Альтернатива» багъа-бачариялъул волонтеразе.\nГьабсагIат гьев Москваялъул азарханаялда вуго. Сах гьавун хадув гьев Краснодаралде витIилин, лъазабулеб буго «Альтернатива» гIуцIиялъ.\nГьал къоязда инсанасул ихтиярал цIунулеб «Мемориал» гIуцIиялъги кумек гьабуна кирпич къотIулел заводаздаса лъутаразе.\nГьеб гIуцIиялъул вакил Елена Денисенкоца бицана жиндихъ Сарыкум барханалда бугеб заповедникалдаса лъалев чи кIалъанин, гьенире заводалдаса лъутарал рачIанилан.\nЕлена Денисенко: «Жидехъе лъагъзал рачIанин ва кинаб кумек гьезие гьабилебали лъаларин кIалъана дихъе заповедникалдаса гьудул. Москваялдаса росги лъадиги ратана гьенир дида.\nГьез бицана жал Каспийскалда аскIоб бугеб заводалдаса лъутанин, жидее харж кьолеб букIинчIилан. Волонтералгун гьеб заводалде ана дун.\nГьенир лъабго моцIалъ хIалтIулел рукIана дол лъутарал, амма харжлъун гьезие къоазарго гъурущ гурони кьечIо.\nЦадахъ рукIарал полициялъулазги щибго гьабичIо. Амма хIасил-калам дол кIигоял гьанже рокъоре щвана».\n«Альтернатива» багъа-бачариялъул лъазабиязда рекъон, исана Дагъистаналда хIалтIул лагълъиялдаса гьез хвасар гьавуна лъеберго чи.\nГьел хвасар гьариялъе полициялъги кумек гьабуна, амма лагъзал ккун рукIарал чагIазе тамихI гьабизе хIаракат бахъулеб гьечIо низам цIунулезилан лъазабулеб буго «Альтернативаялъ».


Гьан махIцани, цIам бала, цIамги махIцани, щибдай балеб? » MaгIарухъ - Авар Басмабазул Цолъи\nСудазулгун банказул бада-гъудур\nХIурматиял редакциялъул хIалтIухъаби ва газета цIалулел! Нужецаго кье къимат гьаб макъалаялда бицунеб бугеб «гIадлу-низамалъе». ХъахIав пачаясул хъулухъчагIазул зулму къватIиб чIвазабулаан советияб заманалда, гьеб ритIухълъи гьечIолъи тIегьалеб букIанин гьаб лозунгалда гъоркь: «Закон – дие бокьанщинаб, зар – дир полиция» («Закон - мое желание, кулак – моя полиция»). Гьединабго гIала-гъважа буго гьанжеги Россиялда.\nСундалъунха тIолабго пачалихъалдаги, гьединго районаздаги росабалъги гьаб гIадлу гьечIолъи бижараб? Закон чучлъиялъ. Гьелъ цIикIкIунел руго гIадамаз жидецаго диванал къотIиялъул хIужабиги (самосуд).\nАхирал соназда Россиялда судазул хIалтIулъ хиса-басиял гьаруна. Бижун буго кIиго батIияб суд: федералиябги мировойги. Судазул хIалтIуда хадуб хъаравуллъи кквезе, гьелъул халгьабизе лъилниги ихтияр гьечIо, жалго судазул гурони. Масала, мировой судалда тIасан гIарза гьебго гIуцIиялде хъвазе ккола.\nМ. Ю. Айрапетянил кквезе гIоркь гьечIел «гIиллаби»\n1978 соналда нижер райцентр БежтIа ЦСК № 7888 кассаялда лъураб гIарац букIана дир. БежтIа хIалтIулевги вукIун, гьенибго тун букIана гьеб магIишат.1991 соналъул 12 августалда райцентралдаса дирго Мокъокъ росулъе хIалтIизе вачIиндал, цIияб счетги рагьун, гьениб бугеб филиалалде рехана гIарац. 1978 соналъ кьураб сберкнижка нахъеги босун (отчеталда лъезе), дихъе кьуна «переводная бланка», гьелда рекъон гьеб филиалалда дие цIияб сберкнижка хъвазе. Гьеб цIияб книжкаялдайин абуни, «внесено» гуреб, «зачислено» абун хъван батана. Гьелда бихьизабураб гIарцул къадарги - 6200 гъурущ. Гьеб буголъи тIалаб гьабун, гьелда хадув лъугьун микьго сон ана, гIарац кьечIого, гьеб кквезе кIолеб щибго гIиллаги гьечIого, кквезе гIоркь гьечIел «гIиллабиги» цере ран. Гьеб цIацIа-рахъаялъе гIайибиязул цояв ккола 8590-абилеб ОСБялъул (отделение Сберегательного банка) нухмалъулев М. Ю. Айрапетян.\nТIину тIураб чирмакъалийищ Сбербанк?\nГьаб макъала хъвазе дун тIамуна Сбербанкалъул ва гьелъул хIалтIухъабазул хъантIиялъ, яхI-намус гьечIолъиялъ тату хвезабун. Цебесеб гIарац цIунулеб сберкасса букIана цIакъго гIадамазе санагIатаб гIуцIи. Гьанже гьаз Сбербанкилан лъун буго жидедего цIар, амма тIину тIураб сбербочкаян, чирмакъалиян лъуни, рекъарабги битIарабги букIинаан.\nБанказдехун бухьен гьабизе, гьениб гIарац цIунизе кIудияб ресги дир букIинчIо, лъимал-хъизан хьихьизе кколаан. Мокъокъ росулъ тукенги рагьилин, 1978 соналда райпоялъе мина бичана дица. Гьелъухъ Дагъпотребсоюзалъ дир цIаралда битIараб гIарац № 7888 центрсберкассаялда БежтIа букIана 1991 соналде щвезегIан. Цебеккун бицухъе, росулъе вахъиндал, гьеб буголъи Мокъокъиб бугеб филиалалде рехизабуна.\n1995 соналъул анцIабилеб маялда Россиялъул ХIукуматалъул №73 хIукму бачIана, 1991 соналде щвезегIан кассабахъ букIараб гIарац бецIизе, гьелъухъ компенсация кьезе бихьизабураб. «Приватизациядай» гьеб сберкассаялъулги гьабураб? ГIарцул бетIергьабаздаги (вкладчиказда) цIехечIого, балъго къана Дагъистаналъул мугIрузул районазда гьел сберкассаби. ИчIго районалъе Сбербанкалъул цо филиалалги рагьун, Хьаргабире рехун руго нижер гъурщал.\nГIарац босизеян 2002 соналъул 13 маялда сапар бухьана Хьаргабибе. Пасатаб ва пашманаб сипат-сурат бугоан гьениб. Рагьда ратана скамейкабаздаги харда регунги рахъунги гIарац босизе рачIарал мугIрузул районаздаса хараби – бихьиналги руччабиги. Сбербанкалъул минаялда жаниве ана: нуцIихъе щвезегIан иргаялда чIарал гIадамазул читIир бугоан. Гордухъги ваккун, абуна МахIачхъалаялде унев дихъ балагьун цIураб маршрутка бугилан. Банкалъул хIалтIухъабаз ирга бихьизабуна. Цо хералда гьикъана киса, кида гьание ячIарайилан. ЛъаратIаса йигила, иргаялда чIун лъабабилеб къоги бугила. Хабар тун нахъе ана дун.\nРиларал сберкнижкаби, тIадбуссинабичIеб гIарац\n2003 соналъул лъабабилеб марталда ана Сбербанкалъул МахIачхъалаялда бугеб офисалде. Хьаргабиса МахIачхъалаялде гIарац рехизеян кьуна кIиго сберкнижка. БежтIаса Мокъокъибе рехулеб гIарац дица лъун букIана «хехаб вклад» гьабун, доб заманалда ахIи букIана лъабго соналъ гьедин «хехаб вклад» гьабуразе лъагIалие анцIго процент тIаде кьезе бугилан. Гьеб хабарги гьересияб батана. № 079173 сберкнижкаялде гIарац рехиялъе аслияб гIилла гьел процентал щвезе хьул букIана. КIиабилеб №494 сберкнижкаялда гIадатиял вкладал рукIана – кIинусго гъурущ. Кинабго гIарац МахIачхъалаялде рехеян кIиябго сберкнижка гьенибе кьуна.\nЩуго сон ун хадуб кодоре щвана книжкаби, Хьаргабиса МахIачхъалаялде гIарац бачIун батичIо, гьеб рехичIолъиялъе гIиллаги лъачIо. КигIан хъвадараниги, гIарзахъданиги, жавабги бачIинчIо. ОСБялъул нухмалъулесул заместитель Къурбановас 2008 соналда ралагьана дир гьел книжкаби. Сбербанкалдаса гIарац тIалаб гьабуна дица. Гьелъул хIалтIухъабаз инкар гьабулеб буго, дир басрияб сберкнижка гьечIила, компенсация кьеялъул хIукму 1991 соналъул анцIабилеб маялда къабул гьабунила, дур гIарац гьелдаса хадуб лъураб бугилан. 1978 соналдаго БежтIа сберкассаялда лъураб гIарац 1991 соналъул 20 июналда Мокъокъибе дица рехизабунилан, щибго кьучI гьечIеб багьанаги «кьолон», гIарац тIадбуссинабулеб гьечIо Сбербанкалъ.\nГIадамазул вкладал (гIарац) думалъго тIагIинабизе, гьезухъе кьунгутIизе анищ букIун буго Сбербанкалъул кверги ишги мекъал цо-цо хIалтIухъабазул. Гьезда тIасан гIарзал хъварал кагътал ритIун гIезегIан магIишатги хвана дир, гьеб хIаракатги гIадада букIун буго. ГIадан божуларел «далилалги» рехсон, дир гIарац тIадбуссинабизе инкар гьабурал жавабал ритIун рачIана дихъе.\nГьанже бицинин судазулгун букIараб бада-гъудуралъул ва гьезда данде гьабизе ккараб хIасил кьечIеб къеркьеялъул. ДиваналдасангIаги ритIухълъи бергьинабизе бажаруларищали 2008 соналъул марталда МахIачхъалаялъул Советский мировой судалде ана гIарзаги босун. Судья Р. СултIановас абухъе, цIияб гIарза хъвана (гIарац щвеялъул гуреб, «утверждение факта перевода вклада»). ГIарза хисиялда бан, мировой судьяясул ихтияр батичIо гьеб делоялъул халгьабизе. 2008 соналъул анцIабилеб июналда Советский федералияб судалде битIана гIарза. Гьениб халгьабидал, гьеб №33-2488 дело ЦIунтIа федералияб судалде балагьизабуна. Доваги дун бергьана.\nЦинги 2009 соналъул марталда щвана гIарац босилин абун Сбербанкалде. Гьез испольнительнияб тIамач тIалаб гьабуна, дица судалъул хIукму гурони цадахъ босун букIинчIо. Гьениб къотIи ккана мировой судиясухъе ине. Амма дие гъураб къор букIун буго гьеб. Дун гьесухъе щвелелде гьение ячIун ятана Сбербанкалъул юрист Мурадалиева. Гьелъ «хIадур гьавурав» мировой судияс хIукму гьабулеб буго «дир делоялъул 2009 соналъул анлъабилеб маялда халгьабизе». Тамашалъун хутIана дун: лъагIелалъ цебего федералияб судалъ хIукмуги гьабун буго, гьанже дица гIарзаго хъвачIого кин цIидасанги диван къотIулеб? Гьединаб «хIикмат» тIатана гьев диванбегасдаса. № 2-75/2009 делоги рагьун, дир кинабгIаги гIарац (вклад) букIинчIилан хIукму гьабуна. Архивалдаги хъирщардун, 2008 соналъ бегьичIеб дир тIоцебесеб гIарза босун буго дело гьабиялъе кьочIое.\nФедералияб судалъул хIукму кодоб бугелъул, кIварго кьечIого тун букIана. Гьеб хIукмуялъул испольнительнияб тIамачгун щвана Сбербанкалде, кьоларо гIарац, мировой судалъул хIукмуялда хъван бугила дур мулк гьаниб гьечIилан абун. 1978 соналда сберкассаялда гIарац лъолелъул рукIарал документал рихьизаруна. МукIурлъуларо. Гьеб 1978 соналда кьураб сберкнижка архивалда балагьеян абуна. Я жидецаго балагьуларо, я дие изну кьоларо. ТIубанго данде чIана. ДРялъул МВДялъул УБОПалъги Сбербанкалъул хъулухъчагIазе бокьухъе гьабуна. Гьелдаса хадуб ункъго-щуго нухалъ гIарз бахъана, киналго судияз дун къезавуна, Сбербанкалъул рахъккуна: судиял А.В. Магадовалъ (2009 соналъул щуабилеб октябралда гьабураб хIукму), И. А. Гончаровас (2010 сон, 30 декабрь), Н. К. Гомленкоца (2011 сон, анлъабилеб май), ГIалимирзаевас (2012 сон, 28 август). Хадуб ДРялъул Верхсудалъги дун къезавуна. Квалификационияб судалъул нухмалъулев И. З. Гьаруновасги ритIухъаб куцалда халгьабичIо дир делоялъул.\nБанкиразги судиязги гIадамазда тIад михир бачунеб буго\n13 лъабго моцI араб, заман араб дир гIарзаги архивалдаса балагьун, федералияб судалда тIад суд гьабизе бегьулеб буго мировой судияс, кIицIулго законги хвезабун! Чияр гъин дие хIажат гьечIо! Дир гIарац дихъе нахъе кье! Вкладчиказда михир бачунел руго банкиралги судиялги. СССРалъул бюджет гIуцIулез бихьизабулаан: цо гъурущ банкалда лъуни, лъагIалида жаниб гьоркьохъеб щуго гъурщил хайир щолилан. Советияб гIарцул миллионалдаса цIикIкIун гъурущ хайир кьун буго пачалихъалъе дир вкладалъ.\nСберкассабахъ гIарац лъураздаса (вкладчиказдаса) балъго гьел къазе гьукъун буго законалъ. Гьединаб иш гьабулеб бугони, гIарцул бетIергьабазда лъабго моцIалъ цебе лъазабизе ккола. Дагъистаналъул мугIрузул районаздайин абуни, «банкротилан» цIарги лъун, балъго-гIатIго къана гьел.\nНилъеда киназдаго тIаде гIунтIизе буго Къиямасеб къо, киналго ине руго ахираталде. Амма цо-цоязда гьеб кинабго кIочон тун буго. ХъантIун, яхI-намус тун, дунял хачалел руго.\nКъурбан ГIабдулаев, ЦIунтIа район, Мокъокъ росу\nГьаб макъалаялъул автор Къурбан ГIабдулаевас борхулеб буго цIакъ кIвар цIикIкIараб суал. Советияб заманалда гIемерал гIадамаз сберкассабахъ лъун букIана анцI-анцI соналъ гIетI тIун данде гьабураб гIарац. Пачалихъ биххидал, улкаялъ гьел гуккана. Нилъер классик ЦIадаса ХIамзатица 1928 соналдаго хъвараб «Аманат касса» абураб кочIолъ магIарулал ахIулел рукIана сберкассаялъул рахъкквезе: «Сберкасса кинаб жояли лъазе Жаваб бокьаразе кьезин къокъ гьабун… ЦIогьорасул жинде квер гIунтIулареб Банкалда лъе гIарац, гIакъил ватани. ГIонкIкIол кIал хъвалареб, хъат рекIунареб, Кассаялде рехе хутIарал кепкал. Дуй хIажатаб къоялъ къванкIан ричIулеб, РачIа, хурхен гьабе хазинаялде. Хадуб тIинчIги гьабун, нахъе буссунеб Сагаялде рехе дурго хIораб цIцIе».\nЗаманаялъ бихьизабуна гьеб кассаялдаги банкалдаги, гIункIкIали щиб гурин, борохьцин хехго балеблъи; ЦIадаса ХIамзатица рехсолел цIцIаниги, къинлъаризеги гьарун, банкираз жидеего толеблъи. Кин бугониги, квешлъиялда данде къеркьечIого бегьиларо. Дунял бецIлъун бугин чIечIого, цогIаги чирахъ бакизе ккела. Гьединлъидал «Миллаталъ» нужеде, цIалдолезде, хитIаб гьабулеб буго гьаб макъалаялда тIасан пикраби загьир гьареян, нуже-нужер къварилъабазул бицеян. Сабаб камураб жо гIажалин абулелъул, цо сабаб камиларин гьаб гIузруялъеги.\nМакъалаялъул автор Къурбан ГIабдулаев ккола 75 сонил ригьалде вахарав, хIалхьиялда вугев чи. Амма ритIухълъи гьечIолъиялъ хIалхьи толеб гьечIо гьесие. 46 соналъ хIалтIана гьев ЦIунтIа районалъул батIи-батIиял жавабиял хъулухъазда, вукIана райкомалъулги ревкомалъулги членлъун, райсобраниялъул депутатлъун, жамгIияб судалъул нухмалъулевлъун. ГIанди гIорда маххул кьо бана, Шаури-Эчеда нух бахъана, магIарухъги хъутабаздаги ток бачана, МахIач ДахIадаевасул цIар кьураб магIишаталда 40 соналъ хIалтIана. Амма гьесие «ЗахIматалъул ветеран» абураб цIарцин кьун гьечIо.\nХьул буго ГIабдулаевас «Миллаталдасан» цебе бахъараб гьаб масъалаялъе критикаялъул адресатазги жаваб гьабилилан.\nАвтор: Къурбан ГIабдулаев, ЦIунтIа район, Мокъокъ росу\nЦ1алана,бит1ун бицани гурх1ана гьав чиясда,Россиялъул кидагосеб унти буго гьеб(.\n«Инсанасул гьумер бугеб» жамгIият гIуцIулелан рукIана пачалихъалда. ГIуцIунго бахъунеб гьечIо гьеб.\nГьумерго гьеч1еб жамг1ияталда релъун буго гьаб,кинаб жамг1ияб г1уц1и бач1аниги аслияб жо буго къанун,гьеб бихьулеб гьеч1о!\nЧиясул къимат гьабулареб пачалихъалъул жиндиргоги къимат хола.


Рамазан Абакаров - RFE/RL Author Bio - Радио Эркенаб Европа/Радио Эркенлъи\nАвтор Рамазан Абакаров\nЖурналистал ритIухъаб праймеризалда божулел гьечIо\nДагъистаналъул журналистал Кванхире риччачIо\nГазил рогIрал унго-унгогийищ лъиениги къваригIун гьечIел?\nДагъистаналъ щуго миллиардалде ричулел руго жиндирго газалъул рогIрал «Газпромалъе». Гьедин гьабизе бугилан приватизациялъулаб план хисизабун букIана Дагъистаналъул парламенталъ моцIалъ цебе. Амма 26 апрелалда букIараб аукционалда лъицаниги гьел рогIрал росичIо. Экспертаз рикIкIунеб буго, гьел росулел чагIиги цохIо «Газпром» гурони гьечIин, гьез ургъунго багьа бортизабулеб бугин ва гьелъул хIасилалда республикаялъул бюджеталда кIудияб ками ккезе бугин.\nCагид МуртазагIалиев депутатлъиялдаса махIрум гьавулев вуго\nСагид МуртазагIалиевасухъа мандат нахъе босиялъул хIакъалъулъ\nЦIадуда нахъа коррупциялъул хIужа батизе рес буго\nМарт моцIалъ Сулейман-Стальский мухъалда цIа ккун бухIун букIана машгьурав поэт, жиндир цIар гьеб районалъе кьурав Стальскиясул цIаралда бугеб музей. Къуваталъул идарабаз лъазабулеб букIана гьениб диниял радикалаз цIа гъун бугилан.\nНилъер спортсменал кирего регIулел руго...\nБищунго Дагъистаналъе къваригIун буго демократия...\nГьал къоязда Москваялда гIалимзабаз цебе лъуна «Шималияб Кавказ ва демократияб цебетIеялъул гьанжесеб модель» абураб доклад.\nЖамагIатаз диваналъул кумекалдалъун рахъизехъин руго ракьал рагъулазухъа\nРоссиялъул улка цIуниялъул министерлъиялдагун Дагъистаналъул батIи-батIиял росабазул жамагIатазда гьоркьоб ракьал сабаблъун дагIба ва чанго диваналъул процесс унеб буго. ЖамагIатаз тIалаб гьарулел руго рагъулаб идараялъ жидедаса арал ракьал.\nЛъие къваригIун букIараб "Садвалалъул" лидерасул хвел?\nМахIачхъалаялда жиндирго рокъов чIван ватана «Садвал» абураб лезгиязул миллияб багъа-башариялъул нухмалъулев Назим ХIажиев. Ахираб лъабго соналда жанив рехсараб гIуцIиялъул лъабабилев чи хвана гIажаибго бичIчIизе захIматаб хIалалда. Гьезул гIагарлъиялъгун пишацояз бицунебгун къуваталъул идарабаз бицунеб батIи-батIияб буго.\nВиларав туристасул лъалкIал ратана\nДагъистаналда виларав Торок Петер Жолт абурав экстремалияв турист жеги ватун гьечIо


Саддам ХIусение диван гьабурав чIван вуго\nЦолъарал Штатазул пачалихъияв секретарь Джон Керри Багъдадалда бугеб Америкалъул вакиллъиялда.\nГIиракъалъул жанубияб рахъалда къеркьохъаназ туснахъалъул автоколонноялде гьужум гьабун, жаниве тIамурав гIага-шагарго къого чи чIвана. Полициялъул лъазабиялда рекъон къеркьохъаназда ва хъаравулчагIазда гьоркьоб бахъараб кьвагьа-гIанхъиялъул хIасилалда гьединго чIван вугин тIаде кIанцIаразул чангоявги. Хужа ккана итни къоялъул радал Багдадалда скIоб бугеб шагьранухда. ТIокIаб мухIканлъи жеги рехсон гьечIо.\nАхирисеб чанго анкьида жаниб яргъид гIуцIарал суннитаз цIикIкIинабуна жидерго асар, ГIиракъалъул шималиябгун-машрикъалъул рахъалда ругел шагьаразда тIад контроль гьабулаго.\nРагIулеб буго гъозул аслияб мурад бугин тахшагьар Багъдадалде ине.\nГIемерал гIадамаз гIамал гьабулеб буго къватIирехун ине. Багъдадалъул аэропорталда халатаб ирга ккун бугин ва гьеб халалъулебги бугин къойидаса къойиде.\nЦо-цо лъазабиязда рекъон ГIиракъалда гьалкъояз ккун ва чIван вугин Рауф Рашид абулев диванчи.\nЦо чанго соналъ цебе хасго гьес хIукму гьабун букIана ГIиракъалъул тIаса рехарав президент Саддам ХIусен гъанкъун чIвазе.\nДиванчи Рауф Рашид чIванин «ГIиракъалъул ва Леванталъул исламияб пачалиххъ» абулеб багъа-бачариялъул къеркьохъаназ.\nГьадин лъазабуна Al-Mesyroon. Абулеб гIараб мацIалъул интернет сайталъ цо-цо пачалихъиял хъулухъчагIазул баяназда мугъ чIвай гьабун. Къеркьохъаназ дов Рашид ккун вукIанин 16 июнялда гьес Багъдадалдаса къватIивехун лъутизе къасд гьабулеб мехалда.\nКIиго къо ун хадув гьев чIван вугин. Хасго гьадинаб баян загьирабуна Ордоналъул парламенталъул вакил Халил Аттехица.\nГьеб хIужа дурус гьабуна Саддам ХIусенил кумекчилъун вукIарав экс-вице-президент Иззат аль-Дурица. ГIиракъалъул хIукуматалъ гьел лъазабиязда тIаса жеги баян гьабичIо. Амма рехсараб хIужаги нахъ чIван гьечIо.\nГIиракъалда ахIвал-хIал къойидаса къойиде хIалуцунеб букIиналъ гьениве вачIун вуго Цолъарал Штатазул пачалихъияв секретарь Джон Керри.\nУлкаялда лъугьа-бахъунелда ГIиракъалъул тIадтараз абулеб буго – гьеб терроризм бугин, ва Цолъарал Штатаздехун руссун кумек гьарулеб буго.\nАмма ГIараб улкабазул цо-цо гIуцIабаз гьеб рикIкIунеб буго динияб питналъун.\nВашингтоналъ жиндир иргаялда лъазабуна ГIиракъалде 300 рагъулав махшелчи витIун вугин ГIиракъалъул командованиялъе кумек гьаби мурадалда.\nГьавадул квербакъи букIине бугищ-гьечIищали абураб суалалъе ХъахIаб Рукъалъ жеги жаваб кьечIо. Экспертазул хIисабалда гьелъие жаваб Цолъарал Штатаз кьезехъин бугин пачалихъияв секретарь Джон Керрица бухьулеб сапаралъул хIасилалда.\nГьеб сапар байбихьана 22 июнялда. ТIоцебесеб сапар Керрица Мисралде бухьана.\nИтни къоялъ гьев данделъана ГIиракъалъул премьер-министр Нури аль-Маликигун. Гьес абулеб буго ГIиракъалъул хIукуматалде гъорлъе цIикIкIараб къадаралда суннитал ахIулебани лъикI букIинаанин.\nГьадин лъазабуна Reuters агентлъиялъ. Багъдадалде вачIинегIан Джон Керрица гьадин абуна: «ГIиракъалъе нухмалъи гьабулел гIадамал тIами – нижер иш гуро, гь еб буго жалго гIиракъиязул иш. Амма курдалги сунниталги разиял гьечIо ккараб ахIвал-хIалалдаса.\nГьединлъидал, Америкалъ хьул лъолеб буго ГIиракъалъул тIолго халкъалъул вакилзаби гьеб ишалде цIазе букIиналда».\nДжон Керрица гьединго тIаде жубана, гьанжесеб ахIвал-хIалалъул жавабчилъи Цолъарал Штатазда тIад лъей – мекъи бугин. Гьеб гIайиб «ГIиракъалъул ва Леванталъул Исламияб пачалихъ» абулеб гIуцIиялде гIунтIизабизе кколин тIоцебесеб иргаялда.\nАмерикалъул пачалихъиял хъулухъчагIаз абулеб буго хъулухъалдласа хIахьиялде а ян абураб гIакълу Джон Керрица премьер-министр Нури Аль-Маликие кьезе гьечIин.\nГьадин бугониги, Ираналъул рухIияв цевехъан аятоллагь Хаменеица чIван къотIун абуна, ГIиракъалъул жанисел ишазде гъорлъе жубай – данде кколареб жо бугин.\nЩиб ккарабали гIиллалъун суннитазул хIаракатчилъиялъе, ян абураб суалалъе жаваб батизе къасд гьабуна нижер радиоялъул мухбирас. ТIоцебесеб иргаялда рехскзк ккола 2005 соналда къабуллъараб терроризмалде данде къеркьей гьабилеб кханун.\nСуннитаз абулеб буго гьеб къанун хIалтIизабулеб буго терроризмалде данде гуреб, жалго суннитазде данде. Гьелъул хIасилалда щибаб солналъ нус-нус гIайиб гьечIев суннит туснахъалде рехулаан. 2013 соналда аза-азар суннитас Багъдадалъул къватIабахъ разилъи гьечIолъиялъуль акция тIобитIана.\nКIиабилеб гIиллалъун нижер мухбираз рехсолеб буго БААС абулеб Саддам ХIусенил партиялъул рукIарал гIахьалчагIи хъулухъаздаса эркен гьариялда хурхараб хIукму.\nГьеб угребги, гъозие гьукъун буго пачалихъиял хъулухъазда хIалтIизе. Суннитаз абулеб буго гьебги хIукму гьезде данде гьабун бугин, БААС партиялъул гIахьалчагIи аслияб къагIидаялда суннитал рукIиндал.\n2011 соналда Америкалъул аскариял ГIиракъалдаса нахъе рачун хадуб Аль-Маликица къасд гьабуна суннитлъун кколев вице-президент Тарикъ аль Хашеми кквезе, терроризмалде данде бараб къанун хIалтIизабун.\nДиваналъ хIукму гьабуна Хашеми чIвазе, амма гьев улкаялдаса лъутана.\nСуннитал гье динго разиял гьечIо протесталъул акциязул гIахьалчаггIазде тIадецуй, ва гьезие зулму гьабиялда. Шиитазул милиция гIуцIиялда ва цогидал хIужабазда.\nГIиракъалъул суннитал кIиго бутIаялъ рикьун руго. БААС-партиялъул цIиял хIаракатчагIаз къасд гьабулеб буго динимяб гуреб пачалихъ гIуцIизе, «ГIиракъалъул ва Леванталъул Исламияб пачалихъ» абулеб гIуцIиялъул гIахьалчагIазийн гIаммал гьабулеб буго халифат тIад чIезабизе.


Лъималазе кьолеб гIарцул къадар цIикIкIинабуна | ВатIаналдаса цIиял харбал | Киназего гIаммаб Россия\nЛъималазе кьолеб гIарцул къадар цIикIкIинабуна\nХалкъияб Собраниялъул анлъабилеб ахIиялъул къоло ункъабилеб сессиялъул байбихьуда, гIадатлъун билълъухъе, фракциязул депутатаз гьарулел рукIарал кIалъаял гьаб нухалда гьаричIо. Гьединлъидал сессияги байбихьана гьоркьор лъезе росарал суалаздасан. Масала, тIоцебесеб суал букIана «Дагъистан Республикаялда патриотизм куцаялъул суалазул правовиял кьучIазул хIакъалъулъ» абураб. Аслияб куцалда гьениб пикру буссинабулеб буго дагъистаниязулъ ватIаналдехун рокьи бижизабиялъулъ гьаризе кколел тадбиразде, — ян хъвалеб буго ХIакъикъат казияталда.\nКьищни-къул бакIариялъул, гьелдаса битIун пайда босиялъул суал Дагъистаналда букIине кколеб даражаялда гьечIолъи ва рацIцIа-ракъалъи цIуниялъулъ нилъер гIумруялда гIемерал гIунгутIаби рукIин лъиениги балъголъи гуро. Гьелда хурхараб букIана сессиялда депутатаз халгьабураб кIиабилеб суалги.\nСессиялъул хIукмуялда рекъон, «Респуб-ликаялъул муниципалияб хъулухъалъул хIакъалъулъ» законалда хиса-басиял гьаруна. Гьелъул магIна ккола муниципалияб гIуцIиялъул администрациялъул бетIер вищулаго гIуцIулеб конкурсалъулаб комиссиялде гъорлъе щибаб росдал собраниялъ рихьизарурал вакилзаби рукIине ккелилан абураб. Гьелъ рес кьезе буго, бетIер вищулаго, хадубккун гьезул пикру хIисабалде босизе.\nБесдаллъиялда хутIарал лъималзе социалияб рахъалъ гьабулеб кумекалъул хIакъалъулъ законалда хиса-басиял гьариялъул суалалъухъги халгьабуна сессиялда ва гьеб нилъер республикаялъе кIвар бугеб суалги буго.\nКиназдаго хъатIулеблъун букIана «Лъималазе щибаб моцIалъ кьолеб пособиялъул хIакъалъулъ» законалда хиса-басиял гьариялъул суалги. ГьабсагIаталда гьелъул къадар бащалъула 112 гъуршида. Дагъистаналъул захIматалъул ва социалияб цебетIеялъул министр Расул Ибрагьимовас бицана республикаялда лъималазе гьабулеб социалияб кумекалъул, тIоритIулел тадбиразул хIакъалъулъ. Гьес абуна исана 1 январалдаса байбихьун, лъималазе кьолеб пособиялъул къадар бахинабун бугин 150 гъуршиде. Гьеб къадар цIикIкIинабиялъе хIажатаб гIарац кьолеб буго республикаялъул бюджеталдаса.\nТIабигIат цIуниялъул масъала Дагъистаналда къойидаса къойиде кIвар бугеблъун лъугьунеб букIиналъ, экологиялъул ахIвал-хIал республикаялда цебетIезаби мурадалда, сессиялда халгьабуна гьеб суалалъухъги.\nСессиялда гьоркьоб лъуна «ДРялда бакъул, гьорол энергиялдаса пайда босиялъул хIакъалъулъ» закон къабул гьабиялъул суалги. Гьелда тIасан кIалъазе вахъарав Халкъияб Собраниялъул ралел бакIазул, коммуналияб магIишаталъул, транспорталъул ва бухьеназул комитеталъул председателасул заместитель МухIудин МухIудиновас абуна гьеб цIатариялдаса пайда босани, экономика щула гьабиялъе ва тIабигIат бацIцIадго цIуниялъе кIудияб кумек букIине бугин.\nГьединго сессиялда халгьабуна «ДРялъул Росдал магIишаталъул ва кванил нигIматазул министерствоялъул хIакъалъулъ» законалда хиса-басиял гьариялъул суалалъухъги.\nСессиялъул ахиралда лъагIалида жаниб гьабураб хIалтIул хIисаб кьуна спикер Хизри ШихсагIидовас. Гьес бицухъе, лъагIалида жаниб Халкъияб Собраниялъул депутатаз 47 законги анцI-анцI хIукмабиги къабул гьарун руго. Гьединго гьес бицана гьарурал аслиял хIалтIабазулги церечIарал масъалабазулги хIакъалъулъ. Гьезда гьоркьоб буго республикаялъул хIукуматалъ хадубккун республикаялда рахьдал мацIал цIуни мурадалда хасаб программа къабул гьабизе ккеялъул суалги.\nГьелдалъун сессия лъугIизе тун, депутаталги, каникулазул заман бугелъул, хехго рикьа-риххун ана.


ЦIа свинабулезулгун басмаханаялъул дагIба\nМахIачхъалаялда рагьун буго цебесеб къоялъ къан букIараб Дагъистаналъул газетазулгун журналазул басмахана. Гьеб къаялъе гIиллалъун рехсолеб букIана цIа свинабулезул санкция. Басмаханаялъе моцIил болжал цIан букIана гьез жидер тIалабал тIуразе. Гьеб даг1ба-раг1иялъе г1илла ц1а свинабулезул т1алабалда барабищ бугеб, ялъуни басмаханаялъул нухмалъулесул хъулухъ къвариг1иналда барабищ бугеб?\n18 августалда гьелъул кIалтIа хасаб кагъатги седон нахъе ун рукIана гьел. Амма итни къоялъул къалъуда суал тIубанин лъазабуна басмаханаялъул вакилзабаз.\nДагъистаналъул газетазулгун журналазул басмаханаялда бугеб 12 тIалаялъул щибаб ккун буго цо-цо газеталъул редакциялъ. Гьединго бищун тIаса буго музыкалияб каналалъул редакцияги, бищун гъорькегIан – Дагъистаналъул официалияб информагентлъиялъул редакция.\nЦIа свинабулез цебеккунго гьабураб лъазабиялъул санги гьабичIого, реакциязул нухмалъулез тIубан гьечIо гьез цере лъурал тIалабал. Масала, гьезул дагIба буго нагагьлъун цIа ккани, къватIире тIуризе бакI хутIун гьечIолъиялда. Жиде-жидер редакциязда ремонтал гьарулелъул редактораз жидедаго берцин бихьухъе къачIан руго жаниса тIалаби. Гьедин рацун руго гьеб мина балеб мехалдаго жанисан кIкIуй, яги цIа гьарун рукIарал бакIал. Гьезул бакIалда цо-цо редактораз жидеего чвердолел ва хIухь бахъулел бакIал гьарун ругин бицана ЭР-ялъе цIа свинабулез. Гьединго ремонтал гьарулеб мехалда хIалтIизарун руго пластикалъулги, гьединго хеккого цIа рекIунеб цогидаб материалги. Редакторазе гьеб учузго чIолеб буго.\nЦIа свинабулез дагIба бай гуребги, Дагъистаналъул газетазулгун журналазул басмаханаялда тIасан цойги хабарги буго. Цо-цо баяназда рекъон, басмаханаялъул директорасул хъулухъ къваригIун букIине бегьула хасал чагIазе. Амма живго басмаханаялъул директор МахIач МухIамадов гьелда божулев гьечIо.\nМахIач МухIамадов: «Гуро, лъицаниги ургъараб жо гуро гьеб. ЦIа свинабулезул жидерго хIалтIи буго. Амма гьаб ахIвал-хIалалдаса пайда босизе бокьарал чагIиги ратила. ЦIа свинабулез жидеда тIадаб жо гьабулеб буго. Цогидаз гьукъула гьединаб жо - я ришват кьун, яги лъикIаб бицун чIезабула. Гьелъие дир гIилла букIинчIо. Щайгурелъул дун чияр гъалатIазе жаваб кьезе кколев чи гуро. Гьаб тIала жидер бугин, жавабги жидецаго кьелилан, бокьа-бокьараб гьабизе лъугьуна редакторал. Цинги цIа свинабулел рачIараб мехалда дихъе ритIун рачIуна дуца кьейин гьезие жавабилан. Дида кIоларо гьезда цере тIалабал лъезе. Гьезда тIад вугев чи ккола министр. Амма министрасухъги гьел гIенеккулел гьечIо. Дие бокьун буго щивас жинди-жиндир жаваб кьезе. Ккани дицаги кьела бокьарав чиясда цебе жаваб».\nЦо-цо баяназда рекъон, 19 августалда республикаялъул хIукуматалда тIобитIана гьеб суалалда тIасан хасаб данделъи. Амма щиб гьениб бицарабали жеги лъалеб гьечIо.


Кин йигей, магIарулай?\nВ Махачкале реализуется нацпроект «Безопасные и ...\tМэр города Махачкалы ...\t- 05 июнь 2020\nЭлектронно-цифровая подпись не нужна при поступлении в вуз\tВ пресс-службе ДГУ ...\t- 05 июнь 2020\nКак прошло общение с Президентом страны рассказала семья ...\tНедавно семья Курбановых ...\t- 05 июнь 2020\n354 человек отправили на изоляцию в Дагестане\tВ начале эпидемии ...\t- 05 июнь 2020\nВо время пандемии МФЦ Дагестана оказало 216 тысяч услуг\tВ МФЦ ...\t- 05 июнь 2020\nНижер хIикматай ГIазра\nГьадинал гIадамазул рухIияб берцинлъиялъ хвасар гьабила дунял...\n1 октябралда 60 сон бала нижер кIудияй яц, лъикIай гьалмагъ, 25 соналъ «ХIакъикъат» газеталъул редакциялда кассирлъун хIалтIулей йигей ГIазра ХIамзатовалъ. Газеталъул коллективалъул рахъалдасан ракI-ракIалъ баркулеб буго гьелда гьайбатаб юбилей. ХIурматияй Аза! (нижеца гьедин абула ГIазрада). Гьарула дуе халатал саназул сахаватаб гIумру. ГIумруялда гIаданлъиялъулги намусалъулги месед бекьараллъун ратаги дуе къисматалъул хадусел свералабиги. Рарал санал - гьел ккола нилъер щивасул гIумруялъул матIулъун. Биччанте дур матIу кидаго гвангъараб, жинда цониги ланг гьечIеб букIине. Гьеле гьеб ккола дур къисматалъул борхалъиги. Чанги захIмалъаби-къварилъабиги нахъа тун ратила дуца, гьеб борхалъиялде яхунаго. Жакъа мун йиго гьеб борхалъиялъул тIогьий, араб гIумруялъул хивалазда… Нух битIаги дуе, нижер хIикматай Аза, гIумруялъул хадусел рорхалъабазде.\nРухIияб берцинлъиялъ хвасар\nгьабулеб батила дуниял\nКигIан бокьаниги руго дунялалда лъикIал гIадамал. Ралагьея сверухъе. Унго-унгоги ракI бохуларищ, гьезда берчIвайдал? Гьезул баракатцин гуребдай щибаб къоялъ нилъее гьимулеб бакъги бакъул чIоралгун цадахъ нилъехъе талихI рещтIинги. Рогьалил щубилъан гIурччинаб гIидраги гьимула нилъее. ГIидраялда рижарал кьер-кьерал тIугьдузги салам кьола, рекIелъ рещтIараб савуги биун уна, лъикIал гIадамал рихьидал. ТIубараб къоялъ, кигIан хIалтIаниги, свакги лъаларо, къварилъабиги кIочона, гьезул гьурмада гьими бихьидал. Гьеле гьединал гIадамазул сабруялъги, хIеренлъиялъги, недегьлъиялъги, цоцаздехун бугеб тIалаб-агъазалъги баччун буго дунял. Гьез нилъеда аскIоса хъамула пашманал пикраби, къварилъиги кIочон тола, гьелгун ругебгIан мехалда.\nДир гIумруялъулъги хасаб бакI\nГIумруялъ дие гьабураб сайгъатлъун рикIкIуна дица ГIазралгун лъай-хъвай ккей. Гьеб букIана ункъо соналъ цебе. Дун хIалтIизе лъугьана «ХIакъикъат» газеталъул мухбирлъун.\nРакIалда буго, мунищ нижер цIияй хIалтIухъаниланги абун, гьей дир кабинеталде яккун ячIараб къо. ГIажаибаб, рекIелъе бортулеб гьимиялъ цо хIикматаб гогьарги рещтIинабун букIана гьелъул гьурмада. Гьеб къоялъ гIемераб хабар бицана нижеца. РукIуна гIадамал, нилъерго ругониги, чияр ругеланищан ккарал, рукIуна, чияр ругониги, нилъерго ругеланищан ккаралги.\nГьеле гьединай гIагарайлъун лъугьана диеги ГIазра. Умумузул гIакъиллъиялдаса ккола гьаб ирсги - рукIуна гIадамал, жал дандчIвани, цогидазе нухбитIи кьолел, цо-цо чийин абуни, берчIван вихьизегицин вокьуларев. Гьелда дун божула. Радалго ГIазрада берчIвани, къоялъго битIула дие нух, пашманлъиялдаги ракIалдецин кколаро аскIобегIан къазе, гьелъул гьимиялъ салам кьедал. Анкькьераб нургицин рещтIун батилин гьелъухъилан кколеб асар гьабула рекIее.\nСундулго агъазалда йикIуна гьей. Масала, дир кабинеталда ругел лъалъачIого хутIарал тIугьдулги рихьула гьелда. Къечарал гьезие лъимги босун, тIаде щола ГIазра, дие бадирчIваялги гьарулаго. Ракъарал хIанчIазул чIирчIириги, катитIанчIазул мимидиги, лъехъ гIашикъал макказул гъургъургицин рагIула гьелда.\nЦо къоялъ хIалтIуде кватIун ячIарай гьелъ абуна, рукъ сверун къараб чали тун, къватIибехун сардилъ жиндаго мимиди рагIараб катитIинчI хвасар гьабулей йикIанилан. Щибаб къоялъ къалъул гIужалда, къаде кваназе щведал, ГIазра сверун ккола кутузги хIанчIазги. Гьелъухъа кидаго камуларо жиндир цIобалде ккарал гьезие босараб квенги. ХIикмалъи гьечIищха, ГIазра гьечIел къояз, гьелъул «гьудулзаби» гьенире рачIунаро, нижеца кьураб квенги сан гьабуларо.\nГьединал ишазухъ гьелъие, гьай-гьай, кьеларо пачалихъияб премияги цогидал шапакъаталги. Конкурсалда бергьанин абурал дипломал-грамотабиги щвеларо гьелъие.\nАмма нижер Азал буго кIудияб, сахаватаб ракI. Гьеб гIола сверухъ гIумру тIегьазеги, ракьалда толел ругел лъалкIал гвангъизеги, цогидазе талихIалъул къатIраби рикьизеги. Къисматалъул свералабазда\nГьаюна ГIазра ЦIумада районалъул Хуштада росулъ 1958 соналъул 1 октябралда. ГIагараб росулъ школаги лъугIизабун, гьей цIализе лъугьана МахIачхъалаялда бухгалтеразул курсазде.\nГьелдаса хадуй 15 соналъ хIалтIана ГОСснабалда. 1993 соналдаса нахъе хIалтIулей йиго «ХIакъикъат» газеталъул бухгалтериялъул кассаялда. Рос Гъазиявгун цадахъ гьелъ гIезабуна ункъо лъимер-лъабго ясги цо васги. Вас Шамилица лъугIизабуна Дагъистаналъул техникияб университет. ХIалтIулев вуго «Дагъистаналъул гIолилал» газеталда. Гьесул руго кIудадал Гъазил цIар лъурав васги яс ПатIиматги.\nЦIикIкIарай яс ГIайшатица лъугIизабуна Дагъистаналъул пачалихъияб педуниверситет. ХIалтIулей йиго гIагараб росдал хъутаналъул школалда учительлъун. Гьелъул рос Закариги хIалтIулев вуго гьебго школалда математикаялъул учительлъун. Гьез гIезарулел руго яс Фатимаги вас ЗайнулгIабидги. Яс Зулфияги ккола географиялъул учитель. Рос Шамилгун цадахъ гIезабулеб буго кIиго лъимер - вас ХIажи, яс Хатидже.\nЦоцазе гьара-рахьи гьабулелъул, нилъеца бищун цебе абула лъималазул бадисан гьимаги талихIилан, гьезул рухIел бихьугегийилан.\nГьекъезе ккана Азацаги къисматалъул кьогIаб лълъар. БитIун гIумруялъул гIидраялда тIегь балеб гIужалда, гьелъулгун къо-лъикI гьабуна Азал яс ПатIиматица - авариялъул хIасилалда гIумруялдаса ратIалъана гьейги гьелъул росги. Бакъвана ГIазрал рекIелъ тIегьан букIараб ункъо тIогьол цояб. Амма гьей къуркьичIо къисматалъе. КIвар кьезе кколаан ясалъ нахъе тараб хазинаялде - гIумруялде тIовитIизе кколаан гьелъул вас Асадулагь. ГIуна гьевги кIудияв. ЦIалулев вуго микьабилеб классалда.\nТалихIаб хъизамалъул бетIер, Азал гIумруялъул гьудул Гъазиги ккола учитель. Гьев хIалтIулев вуго МахIачхъалаялъул № 29 школалда.\nРакьалда толел ругел лъалкIал\nЦIалдолел хIикмалъизе бегьула макъалаялда бицен гьабулей Аза гIадатал гIадамазда гьоркьоса йикIиналда. Аслияб къагIидаялда газетал-журналаздасан бицунелъул кIудиял хъулухъазда ругел машгьурал гIадамазул хIакъалъулъ. Амма нилъер, магIарулазул, газеталъ гьеб низам некIого хвезабуна. ГIемер хъвала нижеца гIадатиял гIадамазул хIакъалъулъ. Гьединазул цояй ккола нижер Азаги.\nАза гIадазул рухIияб дунялалъ кIигъеж гьабун раччун рукIуна гIумруялъул захIмалъабиги къварилъабиги.\nГьале гьадинал гIадамазул рухIияб берцинлъиялъул хIакъалъулъ абун батила гIурусазул машгьурав хъвадарухъан Ф. М. Достоевскияс:\n- Берцинлъиялъ хвасар гьабила дунял,- илан.\nПрочитано 2381 раз\tПоследнее изменение Вторник, 02 октября 2018 09:51\nДругие материалы в этой категории: « Баху-Меседу Расуловалъул шигIрияб нухлул 50 сон тIубаялде\tРайоналъ - 90 сон »\n22:08, 05 июня 2020, 16\nВ Махачкале реализуется нацпроект «Безопасные и качественные автомобильные дороги»\n21:59, 05 июня 2020, 14\n21:52, 05 июня 2020, 18\nКак прошло общение с Президентом страны рассказала семья Курбановых\n21:45, 05 июня 2020, 18\n354 человек отправили на изоляцию в Дагестане\n21:35, 05 июня 2020, 17\nВо время пандемии МФЦ Дагестана оказало 216 тысяч услуг\n21:18, 05 июня 2020, 18\nПациента с 95% поражением легких смогли спасти дагестанские врачи\n20:46, 05 июня 2020, 18\nБизнес и власть должны понимать друг друга – Васильев\n19:52, 05 июня 2020, 26\nФонд имени «Байболата Хаджи» организовывает благотворительный хадж\n19:38, 05 июня 2020, 84\nБлаготворительный фонд имени «Байболата Хаджи» помог нуждающимся семьям\n17:05, 05 июня 2020, 97\n17:03, 05 июня 2020, 32\n17:02, 05 июня 2020, 27\n17:02, 05 июня 2020, 223